Okružno javno tužilaštvo u Trebinju potvrdilo da je pokrenuta istraga protiv Zorana Pologoša!\nNaslovna Hercegovina Trebinje Okružno javno tužilaštvo u Trebinju potvrdilo da je pokrenuta istraga protiv Zorana...\nPo naredbi Osnovnog suda u Trebinju juče su izvršeni pretresi više objekata i vozila koje koristi Zoran Pologoš (NDP), u cilju prikupljanja dokaza koji ga dovode u vezu sa krivičnim djelima “Uništavanje izbornih prava” i “Neovlašteno korištenje ličnih podataka”, potvrđeno je za “Jadran Trebinje” u Okružnom javnom tužilaštvu. Pologoš je zbog sumnji da je počinio pomenuta krivična djela saslušan u Policijskoj upravi Trebinje.\nProtiv Zorana Pologoša krivičnu prijavu je, još prošle godine, podnio narodni poslanik Nebojša Vukanović, optužujući ga za krađu identiteta, lažne prijave glasanja putem pošte i izborne manipulacije. U cilju prikupljanja dokaza Tužilaštvo je pokrenulo istagu.\nIzvršeni pretresi kuće, stana, poslovnih prostorija i prostorija NDP- u Trebinju, kao i vozila koje koristi Zoran Pologoš!\n-Po naredbi Osnovnog suda u Trebinju, a na prijedlog ovog Tužilaštva izvršeni su pretresi kuće, stana, poslovnih prostorija, prostorija stranke “Narodni demokratski pokret”, kao i vozila koje koristi lice Z. P. iz Trebinja, a zbog sumnji da je počinio krivično djelo Izborna prevara iz člana 222. KZRS u sticaju sa krivičnim djelom Uništavanje izbornih isprava iz člana 223. i Neovlašteno korištenje ličnih podataka iz člana 157. KZRS. – rekao je portparol Okružnog javnog Tužilaštva Trebinje, Srđan Vukanović.\nU toku pretresa privremeno je oduzeto više predmeta koji će biti dostavljeni trebinjskom Tužilaštvu koje sprovodi istragu u ovom krivičnom predmetu.\nIz PU Trebinje potvrdili su da je, nakon pretresa pomenutih objekata, Pologoš po pozivu došao na saslušanje, te da je istraga u toku.\nDo objavljivanja ovog teksta, Pologoš se nije javljao na pozive portala Jadran Trebinje.


Efikasni mečevi turskih klubova - Sportske novosti\nNaslovna Fudbal H2H Fudbal Efikasni mečevi turskih klubova\nEfikasni mečevi turskih klubova\nU okviru 32. prvenstvenog kola prvog ranga turskog fudbala “Super Lig” sastaju se timovi, Kasimpasa i Besiktas. Domaćini se trenutno nalaze na šesnaestom mestu na tabeli sa do sada 31. osvojenim bodom, dok su gosti na liderskoj poziciji uz 64 sakupljenih bodova.\n04.12.20 SL Besiktas Kasimpasa 3 : 0\n09.07.20 SL Besiktas Kasimpasa 3 : 2\n08.12.19 SL Kasimpasa Besiktas 2 : 3\n24.05.19 SL Besiktas Kasimpasa 3 : 2\n22.12.18 SL Kasimpasa Besiktas 4 : 1\n26.01.18 SL Besiktas Kasimpasa 2 : 1\n18.08.17 SL Kasimpasa Besiktas 2 : 2\n20.05.17 SL Besiktas Kasimpasa 4 : 1\n17.12.16 SL Kasimpasa Besiktas 2 : 1\n04.04.16 SL Kasimpasa Besiktas 2 : 1\n30.10.15 SL Besiktas Kasimpasa 3 : 3\n18.04.15 SL Kasimpasa Besiktas 1 : 5\nNa predhodnih 12 susreta u nizu između ova dva rivala, postignuto je dosta pogodaka, odnosno granica od 2.5 golova po meču je bila nadminuta na svim tim duelima. Stoga, za nastavak ovog efikasnog niza i tip na golove „3+“, nudi se kvota u visini od oko @1.75.\nDuel se igra u nedelju sa početkom od 18:00.\nPrethodni tekstBarti odbranila titulu u Majamiju\nSledeći tekstMreže neće mirovati u Francuskoj?\nNekadašnji reprezentativac Srbije, Zoran Tošić, je pronašao novi klub. Nakon što se klub za koji je igrao u Kini raspao, Tošić je potpisao za...\nPredlozi za kladioničarsku igru “I1-3 & II1-3” – 17.04.2021\nTiket dana – 17. april 2021.


,,Štamparija Grafika Čobanović“ predstavlja porodičnu kompaniju iz Zemuna koja uspešno, a pre svega kvalitetno posluje na teritoriji Republike Srbije preko 25 godina, a samim tim pruža sigurnost i poverenje kako starim tako i novim klijentima, kojih svakim danom ima sve više.\nGrafika Čobanović od osnivanja pa do danas kontinuirano podiže kvalitet svojih usluga i šire asortiman pri čemu prate sve aktuelne trendove.\nOsnivač i direktor je Saša Čobanović. Sklop tradicije i modernizacije svakako je dobitna kombinacija uz tim zaposlenih koji su postali nezaobilazni deo, a samim tim postali su i deo porodice.\nGrafika Čobanović, kao i svi drugi privredni subjekti u Republici Srbiji, usled pojave korona virusom otežano posluju, ali su domaćinskim poslovanjem, velikim brojem akcija koje su pratile velika sniženja i naravno uz podršku vernih klijenata nastavili sa proizvodnjom i plasmanom proizvoda kako se lanac ne bi prekinuo i time uspeli da prevaziđu sve poteškoće i da poslovanje nastavi trend pre početka pandemije prouzrokovane korona virusom.\nIzrada svih promo materijala se odvija neometano i na vreme, a sledstveno tome Grafika Čobanović pokazuje stabilnost, odlučnost i spremnost da se susretne sa svim vanrednim okolnostima i nastavi poslovanje napred, odnosno na staze uspeha.\nMože se zaključiti da je Grafika Čobanović čitavu situaciju dočekala spremna i da je situacija sa pandemijom prouzrokovanom korona virusom samo jedan od izazova koji nije ni prvi ni poslednji.\n,,Neprestalno nastajemo da pratimo sve trendove i redovno posećujemo sajmove širom sveta kako bi bili u korak sa vremenom. Kod nas uvek možete pronaći neke nove artikle kao i proizvodnju ručnog rada. Od 2017. godine počeli smo da se bavimo i uvozom reklamnih materijala iz više zemalja, stoga su svi naši proizvodi odmah dostupni, odnos cene i kvaliteta je najbolji mogući i neke od naših ponuda su i provereno najbolje u Srbji i šire.“ poručuje PR Jelena Čobanović\nTakođe, Jelena Čobanović je istakla da se razlikuju od „običnih“ štamparija i po tome što poseduju mnogobrojnu opremu/mašine za doradu štampanog materijala, a to im omogućava da strogo kontrolišemo kvalitet izrade od početka do kraja i završavaju posao u kratkim rokovima po povoljnim cenama.\nKao zaključak svega, „Grafika Čobanović“ nudi svojim klijentima (bilo da su u pitanju stari i/ili novi) sve, od same ideje, preko dizajna i pripreme za štampu, do gotovih proizvoda koji će ispuniti sve kriterijume klijenata.\n„Grafika Čobanović“ je veoma aktivna na raznim društvenim mrežama poput instagrama, tik toka, facebooka, gde možete pogledati širok asortiman kako reklamnih tako i štampanih materijala, slike i snimke uživo, iskustva drugih klijenata, novitete i promocije. Više informacija na našem sajtu: www.grafikacobanovic.rs\nJedan od slogana „Grafike Čobanović“ je: ,,Nemoguće štampamo odmah, a za čuda morate malo da sačekate!“\nZa kraj, Jelena Čobanović poručuje: „Uverite se zašto postojimo tako dugo i zašto smo dobro pozicionirani na grafičkom tržištu i zbog čega smo lider u odnosu cene i kvaliteta.“


Tim srpskog trenera je remizirao 2:2 sa Al Batinom koji je pre ovog kola bio 14. na tabeli od 16 timova.\nKako u Al Ahliju nisu preterano zadovoljni poslom koji obavlja Milojević, ovaj rezultat bi mogao da ga pogura ka kraju saradnje.\nTo bi ujedno značilo povećanje šansi da Milojević postane selektor fudbalske reprezentacije Srbije koja još uvek nije dobila kormilara još od odlaska Ljubiše Tumbakovića.\nVeć nekoliko utakmica Milojević igra sa teretom toga da bi mogao da dobije otkaz u Al Ahliju, i čini se da bi do raskida ugovora moglo da dođe uskoro.\nSva četiri pogotka na ovoj utakmici viđena su tokom prvog polvremena. Al Ahli je golovima Havsavija u 11. minutu i Al Mošera u 28. dva puta dolazio do prednosti, ali su oba puta gosti uspeli da izjednače.\nNajpre je to uradio Al Abas u 16. minutu, pa isti igrač i u 43. za veliki bod Al Batina.\nUŽIVO, DENVER - JUTA Iz minuta u minut\nUmesto da je Al Ahli pobedom na ovoj utakmici izbio na vrh tabele, uspeo je tek da ostane na trećem mestu.


Makron u poseti Mađarskoj ukazao na razlike oko EU vrednosti | Restart Magazin\nMakron u poseti Mađarskoj ukazao na razlike oko EU vrednosti\n13/12/2021 13/12/2021 Urednik\nFrancuski predsednik Emanuel Makron danas je došao u posetu Mađarskoj gde će razgovarati i sa vođama istočnih zemalja EU i verovatno ukazati na političke razlike oko obima ovlašćenja EU i budućeg kretanja Unije.\nMakron je popodne imao bilateralni sastanak u Budimpešti sa mađarskim premijerom Viktorom Orbanom, koji se suprotstavio vrednostima EU i njenim ovlašćenjima nad pitanjima 27 zemalja članica Unije.\nOrban i poljski premijer Mateuš Moravjecki, sa kojim Makron takođe planira da se sastane, u sukobu su sa Briselom oko nastojanja EU da obuzda vlade za koje se smatra da krše vladavinu prava i demokratske standarde, vrednosti koje su Makronu posebno važne.\nNa konferenciji za novinare posle sastanka sa Orbanom Makron je priznao da je imao političkih neslaganja sa mađarskim premijerom, ali da je „posvećen tome da rade zajedno za Evropu i da budu verni partneri”.\nFrancuski vođa je ipak naglasio značaj vladavine prava, teme koja će, kako je rekao, voditi do „zanimljivih rasprava” i potencijalnih neslaganja sa Orbanom.\n„Poštovanje vladavine prava, medijskog pluralizma i borbe protiv diskriminacije su u središtu evropskog projekta”, rekao je Makron u osvrtu na tvrdnje Orbanovih kritičara da je okrnjio demokratske institucije u Mađarskoj i preuzeo kontrolu nad velikim delovima medija u zemlji.\nU kratkom obraćanju Orban je rekao da su se dvojica vođa složila oko potrebe „strateške autonomije” za Evropu.\n„Mislimo da nema autonomije bez evropske odbrambene industrije. Nema autonomije bez sopstvenih energetskih kapaciteta, odnosno bez nuklearne energije i nema autonomije bez nezavisnosti u poljoprivredi, rekao je Orban.\nMakron se sastao danas i sa mađarskim predsednikom Janošom Aderom kojem je izrazio zabrinutost zbog prava LGBTQ populacije u Mađarskoj i zbog drugih pitanja, saopštilo je francusko predsedništvo.\nMakron treba da se sastane i sa slovačkim premijerom Eduardom Hegerom i planira da učestvuje na samitu vođa Višegradske grupe koja okuplja četiri zemlje, Mađarsku,Poljsku, Slovačku i Češku.\nOn obavlja posetu u vreme kada Evropska komisija zadržava desetine milijardi evra pomoći za postkovid ekonomski oporavak Poljske i Mađarske zbog zabrinutosti oko korupcije, mešanja u pravosuđe i kontrolu medija te dve zemlje. EU je zapretila da će uvesti dodatne sankcije ako dve zemlje ne ispune obaveze vezane za vladavinu prava, javlja AP a prenosi Beta.\nFrancuska preuzima šestomesečno predsedavanje unijom 1. januara. Makronova poseta, prva poseta Mađarskoj aktuelnog francuskog predsednika od 2007. godine odvija se uoči samita EU kasnije ove nedelje.\nMakron, centrista koji je čvrsto pro EU takođe planira danas da se sastane sa liberalnim gradonačelnikom Budimpešte Gergelji Karšonijem i sa Peterom Marki-Zajem, kandidatom opozicije koji bi trebalo da bude rival Orbanu za mesto premijera na parlamentarnim izborima na proleće.\nMakron još nije objavio da li će se kandidovati za drugi predsednički mandat na izborima 10. aprila, a očekuje se da će to reći na najavljenom intervjuu sa medijima u sredu.\nGovoreći o pitanjima migracije Makron je rekao da se nada da će se krenuti ka usklađivanju migracionih politika u Evropi.\n„Bilo je tenzija u prošlosti. Mislim da nam ono kroz šta smo prošli u Evropi poslednjih nedelja dozvoljava da preispitamo zajedničku organizaciju da bi se bolje sprečila kretanja migranta, zaštitile naše (evropske) spoljne granice, i da bi se našao način za efikasniju saradnju među Evropljanima”, rekao je Makron.\n← Petkov novi premijer Bugarske, politička kriza okončana\nPutin poručio Makronu: NATO da zaustavi širenje na istok →


BEOGRAD - Apelacioni sud u Beogradu ukinuo je presudu kojom su Velibor Bakić i Miloš Rašić osuđeni na 35, odnosno 30 godina zatvora, zbog svirepog ubistva Smaila Tarića (27) iz Malog Zvornika 2008. i naložio novo suđenje.\nSMEDEREVO - Dežurni sudija Prekršajnog suda u Smederevu osudio je u sredu uveče dvojicu od petorice avganistanskih državljana na 10 dana zatvora, zbog ilegalnog ulaska u Srbiju.\nParavinja tvrdi da su sve optužnice iskonstruisane\nSARAJEVO – Dragan Paravinja pred sudom u Istočnom Sarajevu povodom žalbe na prvostepenu presudu pojavio se sa promenjenim imidžom, dugom kosom ispod koje se jedva videlo lice, a u\nZa ubistvo koleginice maljem 15 godina zatvora\nSMEDEREVO - Sudsko veće Višeg suda u Smederevu osudilo je na 15 godina i pet meseci zatvora Miloša Miljkovića (24) iz Smedereva zbog toga što je drvenim maljem ubio koleginicu.\nSpecijalni sud Beogradu doneo 630 presuda\nBEOGRAD - Posebno odeljenje Višeg suda u Beogradu donelo je za osam godina postojanja 630 presuda, od čega je 91 odsto osuđujućih, a gotovo svi osuđeni kažnjeni su višegodišnje kaznama zatvora zbog raznih krivičnih dela organizovanog kriminala.\nZRENJANIN- Vlasnik i osnivač firme "Viktori" doo Anđelko Bitević (56) iz Stajićeva osuđen je na jedinstvenu kaznu zatvora u trajanju od dve godine i osam meseci, zbog krivičnog dela izbegavanje plaćanja poreza,


EV days sajam i konferencija 09. i 10. septembra u Master Centru Novosadskog sajma - GRENEF\nEV days je sajam i konferencija, posvećena elektromobilnosti koja predstavlja novo globalno tehnološko rešenje transporta ljudi i robe.\n09. i 10. septembra u Master Centru u Novom Sadu\nOrganizatori ove prestižne manifestacije su kompanija Ninamedia i Fakultet tehničkih nauka, Univerzitet u Novom Sadu, u saradnji sa RTS-om kao medijskim partnerom.\nDogađaj je osmišljen kao interaktivno iskustvo koje će okupiti vodeće kompanije iz oblasti automobilske industrije, proizvođače komponenti, delova i softvera za automobilsku industriju, punjača i prateće infrastrukture za električna i hibridna vozila. Panele će predstavljati najpoznatija imena iz sfere automotiv industrije iz regiona, vrhunski stručnjaci, kao i studenti.\nNa događaju će biti prisutni predstavnici državnih, lokalnih i regionalnih institucija povezanih sa predmetnom oblašću, kao i predstavnici kompanija koji imaju iskustvo odnosno planiraju uvođenje rešenja, bazirane na elektromobilnosti, u svoje poslovanje.\nEV days će biti organizovan iz nekoliko segmenta koji će na potpun način predstaviti sve aktuelnosti vezane za ovu temu i dati mogućnost svim učesnicama da se na direktan način predstave i prezentuju posetiocima događa kao i široj publici putem sredstava komunikacije.\nEV days će imati izlagački deo kao i konferenciju organizovanu u nekoliko panela što će posetiocima dati priliku da se upoznaju sa celinama koji prate životni put električnih i hibridnih vozila. Svoje iskustvo i znanje kroz panel diskusije i key-note predavanja, podeliće govornici iz najvećih svetskih organizacija koja se tiču najnovijih tehnologija vezanih za električna i hibridna vozila.\nKroz interaktivne panel diskusije razmotriće se mnogobrojna pitanja i dileme posetioca. Izlagački deo omogućiće posetiocima da testiraju električna vozila, punjače kao i da se upoznaju sa komponentama električnih vozila.\nViše o sajmu i konferenciji, kao i kompletan program, pročitajte na LINKU.\nMaterijali4 sata ranije


Identifikacija tela iz Perućca za mesec-dva – Nadlanu.com\nIdentifikacija tela iz Perućca za mesec-dva\nBEOGRAD, 18. septembra 2010. (Beta) – Portparol Tužilaštva za ratne zločine Bruno Vekarić izjavio je u subotu da je pretraga lokacije Perućac završena i da prve poluinformacije o pronađenih 11 skeletnih ostatka ukazuju da se radi o zločinima Milana Lukića.\n„Sada imamo poluinforamcije da se radi o zločinima Milana Lukića. Tih 11 skeleta nisu u vezi, individualno su bacani u jezero i mislimo da se radi o tragu zločina Milana Lukića koji je osuđen u Hagu“, kazao je Vekarić Radio-televiziji Srbije.\nVekarić je rekao da misli „da ćemo u dogledno vreme dobiti odgovore“ i da bi identifikacija posmrtnih ostataka nađenih na toj lokaciji mogla da se obavi za mesec-dva, ali da to zavisi od novca i efikasnosti samog Instituta za sudsku medicinu.\nVekarić je rekao da je Srbija po pitanju istrage lokacije Perućac pokazala visok stepen odgovornosti. „Trebalo je da se voda pusti u jezero i čak je postojala određena energetska ugroženost tog dela naše zemlje upravo zbog tih istražnih radnji, što je sprečeno, čime smo pokazali i stepen poštovanja prema žrtvama“, kazao je Vekarić.


Ulica Marka Miljanova otvorena za saobraćaj | TV KANAL 9 NOVI SAD\nNaslovna EMISIJE Ulica Marka Miljanova otvorena za saobraćaj\nVIDEO K9: Ulica Marka Miljanova u Novom Sadu je, nakon rekonstrukcije vredne 205 miliona dinara, ponovo otvorena za saobraćaj. Radove su zajednički finansirali grad i pokrajina čiji su predstavnici danas obišli ovu saobraćajnicu.\nU Ulici Marka Miljanova su završeni radovi na izgradnji saobraćajnih površina sa pratećom infrastrukturom i javnim osvetljenjem i ona je danas ponovo otvorena za saobraćaj.\nGrad i pokrajina uložili su 205 miliona dinara u izgradnju 400 m kolovoza širine 6 m na deonici od Ulice Đorđa Rajkovića do kružnog toka, dok je od kružne raskrsnice do Beogradskog keja, u dužini od 100m, izgrađen kolovoz bulevarskog tipa, dve kolovozne sa po dve saobraćajne trake po smeru.\nUlica je dobila 136 parking mesta, obostrane pešačke i biciklističku stazu, kao i 59 stubova nove rasvete, a izgrađeni su i kanalizaciona mreža i toplovod. Postojeće zelenilo u Ulici Marka Miljanova je u najvećoj meri očuvano, a, kako je sapšteno, završen je projekat za pejzažno uređenje i ishodovana je građevinska dozvola.\n“Završetak ovog projekta nije epilog saradnje Grada i Pokrajine, nego uvod u sve ono što ćemo raditi naredne četiri godine. Ovo je ključna saobraćajnica na Podbari, a sada je ona bulevarskog kapaciteta. Za ovaj projekat Pokrajina je izdvojila 130 milona dinara, a Grad 65 miliona dinara za ovu investiciju”, rekao je gradonačelnik Novog Sada, Miloš Vučević.\nRealizacijom investicije u Ulicu Marka Miljanovas povezane su tri značajne saobraćajnice – Beogradski kej, Venizelisova i Kosovska ulica, a ponovo je uspostavljena veza tranzitnog pravca od Zrenjaninskog puta i Luke Novi Sad, preko Keja do Žeželjevog mosta.\nNa raskrsnici sa Kosovskom ulicom izgrađena je traka za leva skretanja čime je povećan kapacitet raskrsnice ulica Marka Miljanova i Kosovske. Ovom prilikom je rečeno i da su u prethodnom periodu Grad i Pokrajina izdvojili gotovo dve milijarde dinara za kapitalna ulaganja u Novom Sadu.\n“Grad ovde radi i novu crpnu stanicu, završen je Žeželjev most, a odmah pored Republika gradi brzu prugu od Novog Sada do Beograda. Na ovom jednom mestu se vidi šta znači zajednički rad”, izjavio je Igor Mirović , predsednik Pokrajinske vlade.\nGradonačelnik je podsetio da su završeni radovi na izgradnji saobraćajnih površina u još četiri ulice na Podbari, Dušana Vasiljeva, Žarka Vasiljevića, Stevana Milovanova i Kozačinskog u šta je uloženo 135 miliona dinara.\nU pripremi su, naveo je Vučević, projekti za rekonstrukciju još 22 ulice, za postavljanje javne rasvete u Dositejevoj, a u toku je i iznalaženje adekvatnog rešenje za Kvantašku pijacu kopjoj, kako je rekao, ovde više nije mesto.\nPrethodni tekst(Ne)osvetljeni biciklisti\nSledeći tekstKasni jesenja setva pšenice


септембар 03, 2014\nPatike "All Star" pojavile su se prvi put 1917. godine, kada je "Converse" pokušao da ih plasira na košarkaško tržište. Ipak, svojevrsni "bum" doživeće tek nekoliko godina kasnije, kada ih je prvi put obuo košarkaš Čarls Tejlor, koji je bio impresioniran njihovom udobnošću. Čini se kao da nikada neće izaći iz mode, a ove sezone su aktuelne starke sa printom, cvetićima ili u raznim bojama.\nMi smo za vas pronašle slične patike u tržnom centru La Sorella, po veoma povoljnoj ceni. Uživajte!\njeftino kineski tržni centar La Sorella Novi Sad Ns za Dž obuća ženska obuća


"USIJALO" SE NA BLISKOM ISTOKU: Turska šalje Trupe Na Libiju\n„USIJALO“ SE NA BLISKOM ISTOKU: Turska šalje trupe na Libiju\nBy Nina Stojanović\n2 januara, 2020\nNa današnjoj sednici turskog parlamenta izglasano je odobrenje za slanje trupa u Libiju, u kojoj još uvek bukti sukob između snaga vlade priznate od UN-a i rivalne vlade u istočnom delu zemlje.\nPoslanici su na hitnom zasedanju u četvrtak odobrili predlog kojim se odobrava jednogodišnji mandat za raspoređivanje vojnika. Protiv slanja trupa bila je najveća opoziciona partija, Republikanska narodna stranka, međutim glasanje je ipak okončano 325 glasova prema 184 u korist vladajuće koalicije.\nKako navode u saopštenju Republikanska narodna stranka, strahuje da bi slanje trupa moglo pogoršati situaciju i uvesti Ankaru u još jedan skukob velikih razmera. Republikanci ističu dane žele situacija slična kao kriza u Siriji dogodi još jednoj državi.\nfoto izvor: Reuters / Umit Bektas\nAMERIKA PODRŽALA TURSKU\nPredsedništvo Turske saopštilo je da je Erdogan razgovarao sa predsednikom SADa Donaldom Trampom. Dvojica lidera su se složila oko važnostii diplomatije u rešavanju problema, ali i da je Vašington podržao Ankaru.\nOSUDE IZ EGIPTA\nSa druge strane Egipat vrlo izrečit pri stavu da bi potez Turaka mogao negativno da utiče na stabilnost mediteranskog regiona. Kairo je osudio potez Turske i pozvao međunarodnu zajednicu da se pridruži.\nEPISKOPSKI SAVET PORUČIO VUČIĆU: “Nisi dobrodošao u Crnu Goru, ovo nije tvoja borba“ (FOTO)\nSourceNasaBorba, Nina Stojanović\nPrethodni tekstZvezda istorijskom pobedom ušla u novu godinu! Radonjić ispraćen ovacijama sa tribina! (VIDEO)\nSledeći tekstSRPKINJA NAPADNUTA U BUDVI: Prolaznik uskočio i sprečio pljačku!\nNACIONALNE MANJINE U SKUPŠTINI GLUME LUDILO: Dačić im ne valja, a...\n22 oktobra, 2020 0


Centar SANU i Univerzitet u Kragujevcu obeležili 30 godina rada\nTanjug 15. septembra 2021. 15:08\nBEOGRAD – Akademik Vladimir S. Kostić, predsednik SANU, danas je u Beogradu otvorio Svečanu akademiju povodom 30 godina rada Centra za naučnoistraživački rad SANU i Univerziteta u Kragujevcu i tom prilikom istakao da ova ustanova nedvosmisleno potvrđuje sve važne razloge svog postojanja, u proslavi značajnog jubileja.\nKostić je podsetio da je Srpska akademija nauke i umetnosti u Beogradu pokrenula inicijativu za osnivanje centara na naučno istraživanje – dva velika univerziteta, u Nišu i Kragujevcu.\n„Zapravo se radi o jednostavnom saznanju da se akademski prostor Srbije proširio, da su spomenuti univerziteti iznedrili veoma značajne stvaraoce na polju nauke i umetnosti, tako da takvi termini nemaju opravdanja“, izjavio je Kostić.\nCentar za naučnoistraživački rad čiji su osnivači SANU i Univerzitet u Kragujevcu, osnovan je 21. maja 1991. godine sa ciljem podsticanja i razvoja naučno-obrazovne i kulturne delatnosti šireg područja koje naginje Univerzitetu.\nPrvi upravnik Centra bio je akademik Dragoslav Srejović (1931-1996), arheolog rodom iz Kragujevca, koji je tu dužnost obavljao od osnivanja Centra, do svoje smrti.\nKako je naveo Kostić, tog posla se Srejović prihvatio zbog poslovičnog osećaja obaveze, koji je bio blizak tim starijim generacijama srpskih intelektualaca, a imali su veliku ljubav prema svom rodnom gradu.\nSANU i Univerzitet u Kragujevcu potpisali su 2011. godine Ugovor o regulisanju međusobnih odnosa, a 2017. donet je Pravilnik o radu i promenjena je organizaciona struktura Centra u cilju njegovog efikasnijeg rada.\nKostić je otkrio da Centar u Kragujevcu u narednom periodu ima plan da realizuje program finansiranja naučno istraživačkih i umetničkih projekata mladih straživača univerziteta u ovom gradu.\nOgranak SANU u Nišu osnovan je 2016., čime je prestao sa radom Centar za naučnoistraživački rad SANU i Univerziteta u Nišu, formiran 1990. godine, dok je ogranak SANU Novog Sada nastao sjedinjavanjem Vojvođanske akademije nauka i umetnosti, osnovane 1979., i SANU, posle donošenja Zakona o SANU 1992. godine.\n„Želimo da gradovi u kojima se osnivaju Centri budu dopunske kuće u kome se gaji autentična i raznovrsna aktivnost. Nema razloga da tako ne bude i u Kragujevcu, toj staroj prestonici ove zemlje, koja je konačno i iznedrila ovu akademiju“, istakao je Kostić.


Ministarstvo su na sastanku predstavljali državni sekretar Damir Davidović, generalna direktorka za razvoj konkurentnosti i investicije Olivera Brajović sa saradnicima, a UNWTO Alesandra Priante, direktorka\nRegionalnog direktorata za Evropu sa saradnicima.\nCilj bilateralnog sastanka je bila razmjena informacija o uticaju COVID−19 na globalnom nivou. Predstavnici Ministarstva su ukazali na rezultate turizma u Crnoj Gori u 2020., te neophodnost da se u kratkom\nroku radi na definisanju principa i mjera za brzi oporavak turizma već u 2021. godini. UNWTO je prezentovao mogućnost da podijeli ekspertizu u različitim oblastima, u skladu sa prioritetima Ministarstva.\nBilo je riječi i o iskustvu Ministarstva sa korišćenjem UNWTO platforme EuropeConnect, koja predstavlja mjesto za komunikaciju i dijeljenje informacija izmedju država članica UNWTO iz oblasti turizma.\nUčesnici su se kratko osvrnuli i na predstojeće projektne aktivnosti u okviru Paketa tehničke podrške za oporavak turizma od COVID−19. Naime, Crna Gora se nalazi u grupi država koje će uz podršku Evropske banke za obnovu i razvoj (EBRD) i Svjetske turističke organizacije (UNWTO) biti jedna od država obuhvaćenih ovim paketom. Aktivnosti će biti grupisane oko 3 stuba: ekonomski oporavak, marketing i promocija i institucionalno jačanje i izgradnja otpornosti.


Protaševič: Ulični protesti nisu potrebni\nTanjug 3. juna 2021. 06:36\nMINSK – Beloruski novinar disident Roman Protaševič, uhapšen prošlog meseca nakon što je njegov avion bio prisiljen da sleteti u Minsk, rekao je u ispitivanju emitovanom na državnoj televiziji da nema koristi od poziva opozicije na ulične proteste.\nU svom drugom pojavljivanju otkako su vlasti 23. maja prisilile njegov avion Rajaner da sleti u Belorusiju, Protaševič je izgledao opušteno, pušeći dok je sa neidentifikovanim sagovornikom govorio o opoziciji, navodi Rojters.\n„To jednostavno trenutno nije nikakva (protestna) aktivnost“, rekao je 26-godišnjak u emisiji koja je ponovila belorusku tvrdnju da je avion morao da bude preusmeren nakon pretnje bombom od Hamasa. Palestinska grupa negirala je bilo kakvu umešanost.\n„Kada sam bio u Viljnusu, otvoreno sam rekao da ulični protesti nisu potrebni. U najmanju ruku moramo čekati da se ekonomska situacija zahukta da ljudi izađu na ulice po tanjir supe“, rekao je.\nBeloruska opozicija nije odmah komentarisala Protaševičevo ispitivanje. Opozicija je rekla da se video priznanje koje je prošlog meseca dala ruska državljanka Sofija Sapega, Protaševičeva devojka koja je takođe bila pritvorena nakon prinudnog sletanja, navodi Rojters.


Novi mural sa snažnom porukom osvanuo u Beogradu - Biznis i Finansije\nOmikron za sada ima blaže simptome\nŠta u praksi znači mera Vlade Srbije: Svaki trgovac...\nNaučnici napravili mini robote koji se razmnožavaju\nEvrozona beleži najveću inflaciju u poslednjih 25 godina\nRaste broj zaposlenih, građevinarstvo i trgovina predvodi\nVlada odlučila da ograniči cenu osnovnih životnih namirnica\nHome\tPromo\tNovi mural sa snažnom porukom osvanuo u Beogradu\nNovi mural sa snažnom porukom osvanuo u Beogradu\nby bifadmin 19. novembra 2021.\nBeograd je dobio još jedno umetničko delo koje, ne samo da ulepšava grad, već i šalje vrlo bitnu i društveno odgovornu poruku – na zidu Studentskog centra, popularni umetnik Andrej Josifovski, poznatiji pod pseudonimom Pijanista, na sebi svojstven način predstavio je odgovornu konzumaciju alkohola, jedno od načela koje promoviše kompanija Carlsberg Srbija, sa svojim brendom Tuborg.\nNovi beogradski mural na kom je istaknuta poruka „KAD ME VOZI NE VOZIM“, deo je kampanje o odgovornoj konzumaciji alkohola koju kompanija Carlsberg Srbija godinama sprovodi sa svojim brendovima i u saradnji sa brojnim organizacijama, udruženjima i partnerima.\n„Velika mi je čast, ali i odgovornost, što velike kompanije poput Carlsberga sve više prepoznaju moje stvaralaštvo kao način da ozbiljne poruke prenesu na okruženje u kojem živimo. Ova kampanja je izuzetno važna za društvo, a pravo mesto za oslikavanje murala je upravo tu gde živi najveći broj mladih ljudi“, istakao je Josifovski.\nPogled sa auto-puta na zid zgrade u Studentskom gradu još jedna je opomena da je izmenjena svest opasna po sve učesnike u saobraćaju.\n„Cilj saradnje sa Studentskim centrom i autorom murala, jeste da dopremo do ciljne grupe koja je ključna za razumevanje posledica prekomerne konzumacije alkohola i vožnje u pijanom stanju, a to su mladi ljudi koji tek stupaju u životno doba gde se susreću sa alkoholnim proizvodima u različitim prilikama. Nadamo se da će jedna ovako vidljiva poruka biti svakodnevni podsetnik na odgovorno ponašanje, kako prema sebi tako i prema drugima“, izjavila je Jovana Vještica, Menadžer komunikacija Carlsberg Srbije.\nKompanija Carlsberg Srbija, godinama unazad radi na ostvarivanju ciljeva globalne Carlsbergove strategije održivosti „Zajedno ka nuli“, koja obuhvata četiri strateške oblasti, među kojima je Nula neodgovorne konzumacije alkohola. Promocijom bezalkoholnih piva iz svog asortimana, ali i nizom drugih aktivnosti, kompanija će nastaviti da propagira odgovornu konzumaciju alkohola i brigu za zdravlje i živote ljudi, naročito u saobraćaju.\nPoslovno ime preduzetnika ne može više da sadrži reč Srbija\nKako građani Srbije koji žele da putuju u EU mogu doći do Digitalnog zelenog sertifikata?\nPrimena 5S Lean alata u praksi i konkretni...\nJYSK Srbija ostvario novi poslovni rekord\nOtvoren dvanaesti po redu kreditno-stambeni centar Komercijalne banke\nPrvih 6 miliona za projekte očuvanja životne sredine\nU ovoj godini 120 novootkrivenih sa HIV-om\nReintegrisanje marginalizovanih grupa žena na tržište rada\nMaloprodajni lanac Delez Srbija među šampionima održivog razvoja\nProfitabilnost se vraća na nivo pre kriznog perioda\nSrpska mala i mikro preduzeća od sada mogu...\nRast prihoda i profita Xiaomi-ja u trećem kvartalu


U Srbiji još 1.928 novoinficiranih, bolnice opet pune – 24sata online\nU Srbiji je u poslednja 24 sata koronavirusom zaraženo još 1.928 osoba, a preminulo 16 obolelih od kovida 19.\nU bolnicama širom Srbije nalaze se 3.832 pacijenta obolela od koronavirusa, od kojih je 129 na respiratorima.\nUkupno je testirano 11.699 osoba.\nBolnice opet pune, sve teži slučajevi\nDirektor Klinike za infektivne i tropske bolesti dr Goran Stevanović izjavio, nakon sastanka s ministrom zdravlja, da raste broj hospitalizovanih od kovida 19.\n“Vrlo smo zabrinuti za situaciju. Imali smo trend opadanja, opadao je broj ljudi na bolničkom lečenju, i zahvaljujući tome jedan deo tog sistema, a pogotovo van Beograda, polako je krenuo da izlazi iz kovid-sistema”, rekao je on nakon današnjeg sastanka direktora bolnica s ministrom zdravlja.\nPrema njegovim rečima, tako je trebalo da bude i sa KBC “Bežanijska kosa”, međutim, lekari sada nisu sigurni da će ta kovid-bolnica izađi iz tog sistema u ponedeljak.\nSada, ističe dr Stevanović, nemamo mogućnost da vraćamo bolnice u nekovid sistem, jer nam opet raste broj prijema. “Ono što nas sada posebno brine je što su to sada pacijenti sa teškim kliničkim slikama, koji traže više i duže lečenje i čiji je ishod neizvestan”, upozorio je dr Stevanović.\n“Mi znamo da je svima dosta ovakve situacije jer je prošlo već godinu dana, ali činjenica je da je i nama u zdravstvenom sistemu takođe ovo stanje već godinu dana”, rekao je on i još jednom apelovao na građane Srbije da maksimalno budu oprezni jer je pred nama produženi vikend usled pranika Sretenje koji se u Srbiji obeležava neradno.\n“Ovo je prelomni trenutak”, zaključio je dr Stevanović i rekao da se posle predstojećih praznika očekuje novi porast broja novoobolelih.\nTagovi: bolniceGoran Stevanovićkoronakovidvakcina\nFestival “Dani Danila Lazovića” u Priboju od 22. do 25. septembra


Radio Tivat | Nema sporne govedine iz Poljske\n31 јан Nema sporne govedine iz Poljske\nMesa bolesnih krava iz Poljske nema na crnogorskom tržištu, kazali su Dnevnim novinama iz Uprave za bezbjednost hrane.\nKako objašnjavaju, meso se uvozi iz svih zemalja Evropske unije, ali samo iz odobrenih objekata.\n“Na tržištu Crne Gore nije se moglo naći meso iz Poljske, iz klanice koja je predmet pisanja medija u regionu i šire, a povodom eventualnog nelegalnog klanja bolesnih krava koje istražuju tamošnji nadležni organi”, saopšteno je Dnevnim novinama iz Uprave za bezbjednost hrane, veterinu i fitosanitarne poslove.\nPodsjećamo, javnost regiona i čitave Evrope ovih dana je šokirao snimak sa jedne klanice u poljskoj regiji Mazovija, koji pokazuje da se bolesna goveda, potajno i noću bez nadzora veterinara, kolju, a meso se potom stavlja na tržište Evropske unije. Snimak su tajno napravili i objavili istraživački novinari britanskog The Guardiana.\nMeđutim, iz Uprave napominju da, iako Crna Gora uvozi meso i proizvode životinj skog porij ekla iz svih zemalj a Evrop ske unije, riječ je isključivo o proizvodima iz objekata koji se nalaze na listi odobrenih.\n“Kada govorimo konkretno o Poljskoj, do sada se uvoz obavljao iz dva objekta koji su na EU listi odobrenih. Iz jednog objekta, tokom prošle godine uvezeno je meso posebno kvalitetnog bifteka, u maloj količini, dok se iz drugog uvoze proizvodi od mesa. Oba objekta su pod propisanom veterinarskom kontrolom i svim procedurama koje sprovodi EU za stavljanje na listu odobrenih objekata”, ističu iz Uprave.\nProcedura kontrole mesa koje se uvozi, objašnjavaju oni, predviđa i dodatne mjere sigurnosti.\nKako naglašavaju, konkretno kod uvoza goveđeg mesa iz dva odobrena objekta iz Poljske, nije bilo do sada uočenih nikakvih nepravilnnosti, kada su ove pošiljke u pitanju.


Diplomate posjetile dvije lokacije ekshumacija\nPeter Sorensen i visoke diplomate posjetili su lokaciju kod Prijedora, 24. septembar 2013.\nDelegacija diplomata, na čelu sa šefom Delegacije Evropske unije i specijalnim predstavnikom EU u BiH Peterom Sorensenom, te predstavnici Tužilaštva BiH, Instituta za nestale BiH i Međunarodne komisije za nestale osobe posjetili su dvije lokacije na kojima se trenutno vrši ekshumacija, sarajevsku gradsku deponiju i Tomašicu u blizini Prijedora.\nŠef Delegacije Evropske unije i specijalni predstavnik EU u BiH ambasador Peter Sorensen ističe kako je zatvaranje poglavlja nestalih osoba jako važno za svako društvo koje izađe iz sukoba, te da je vrlo bitno da se ne prestaje raditi.\n“Mi smo izašli da vidimo dvije lokacije na kojima se trenutno radi ekshumacija. Poenta je da je bitno pronaći sve nestale osobe, bez obzira o kojoj nacionalnosti se radi. Mi tražimo nestale kako bi ih njihove porodice dobile natrag”, kazao je Sorensen.\nIako je do danas pronađeno i identifikovano oko 70 posto nestalih osoba u BiH, sve je teže pronaći preostalih 9.000 koje se vode kao nestale osobe.\nGeneralna direktorica Međunarodne komisije za nestale osobe Kathryne Bomberger kaže kako otkrivanje novih grobnica daje nadu porodicama, ali i dokazuje okrutnost zločina koji su se desili tokom rata u BiH.\n“Ova lokacija odlično pokazuje da su se strašne stvari događale tokom sukoba i šta su sve ljudi bili spremni poduzeti da sakriju zlodjela koja su počinili. Nove lokacije se ipak pronalaze i to znači da za porodice nestalih još postoji nada da će se jednog dana pronaći i njihovi nestali članovi.“\nDvije lokacije na kojima se trenutno vrše iskopavanja su gradska deponija u Sarajevu i Tomašica u blizini Prijedora. Iako su radovi na gradskoj deponiji obustavljeni od 30. augusta, tužilac Tužilaštvo BiH Behaija Krnjić ističe da proces iskopavanja na ovoj lokaciji još nije okončan.\n„Prema navodima svjedoka na ovoj lokaciji nalazi se veliki broj tijela ubijenih osoba srpske nacionalnosti u Sarajevu nakon maja 1992. godine."\nČlan Kolegija Instituta za nestale BiH Milutin Mišić kaže da izvođači radova nisu u mogućnosti da nastave radove te da nije siguran da će radovi biti završeni u onoj dinamici kako je planirano.\n"Istina je da je projekt puno veći i zahtjevniji nego što smo mislili da jeste, ali to ne znači da ne treba biti završen.“\nDvije lokacije na kojima se trenutno vrše iskopavanja su gradska deponija u Sarajevu, na kojoj se radovi obavljaju od aprila 2013. godine i Tomašica u blizini Prijedora, na kojoj se iskopavanja vrše od početka septembra 2013. godine, a dio su ranije započetih iskopavanja u rudničkom kompleksu.


Noć u BG: Tri udesa, četvoro povređenih : Nadlanu.com\nNoć u BG: Tri udesa, četvoro povređenih\nObjavljeno 19. avg 2015. / 08:22:28\nMladić star oko 25 godina, vozač, u udesu, koji se dogodio oko 22.40 časova u Višnjičkoj ulici 47, zadobio je povrede slabinskog dela kičme, natkolenice, glave, vrata i ramena, a prevezen je na odeljenje za reanimaciju Urgentnog centra, rekla je Macura.\nMuškarac star 28 godina, vozač autobusa, zadobio je povredu nosa, ali je odbio da bude prevezen u bolnicu, a sedmomesečna devojčica je bez vidljivih povreda prevezena u Dečiju kliniku u Tiršovu ulicu, istakla je portparol Hitne pomoći.\nMladić star oko 21 godinu kao pešak je oko 19.45 časova u Karađorđevoj ulici kod Ekonomskog fakulteta zadobio povredu natkolenice, a prevezen je u Urgentni centar, kazala je Macura.\nMuškarac star oko 45 godina, vozač, u udesu oko 19.30 časova u Ulici Patrisa Lumumbe zadobio je istegnuće vrata, rekla je portparol Hitne pomoći.\nHitna pomoć je tokom noći u Beogradu obavila 104 intervencije od kojih 23 na javnim mestima, precizirala je Macura i dodala da su se lekarima najčešće obraćale osobe sa hipertenzijom, srčani bolesnici i astmatičari.\nPortparol Hitne pomoći je savetovala provetravanje prostorija, adekvatno oblačenje i uzimanje tečnosti i doručka.


Dan online - Politika: Zakone predlagati u Skupštini, a ne na Tviteru - 2020-03-29\nPolitika IZ OPOZICIJE ODGOVORILI NA POZIV PREMIJERA DA SE ZBOG EPIDEMIJE IZMIJENI ZAKON O FINANSIRANJU IZBORNIH KAMPANJA\nPoslanici krajem decembra usvojili izmjene Zakona o finansiranju političkih partija - Foto: Skupština CG Zakone predlagati u Skupštini, a ne na Tviteru Marković pozvao Skupštinu da provjeri cjelishodnost zabrane dodjele finansijske pomoći građanima tokom izborne godine SDP čudi da premijer predlaže tako nešto na Tviteru, a ne u odgovarajućoj ustavnoj proceduri, dok Demokrate poručuju da je DPS očito odlučio da u toku epidemije otpočne izbornu kampanju\nIz Socijaldemokratske partije (SDP), reagujići povodom predloga predsjednika Vlade Duška Markovića da se izmijeni Zakon o finansiranju političkih subjekata i izbornih kampanja, kažu da ih čudi da premijer tako nešto predlaže na društvenoj mreži Tviter, a ne u odgovarajućoj ustavnoj proceduri. Marković je na Tviteru objavio da poziva poslanike i Skupštinu da provjere cjelishodnost zabrane dodjele finansijske pomoći građanima tokom izborne godine, posebno imajući u vidu proglašenu epidemiju. Takvo ograničenje predviđeno je u Zakonu o finansiranju političkih subjekata i izbornih kampanja.\nIz SDP-a su podsjetili premijera Markovića da je zakon čiju izmjenu priziva krajem decembra 2019. godine usvojen upravo glasovima političke partije čiji je on zamjenik predsjednika (Demokratska partija socijalista) i njegovih koalicionih partnera.\n– Mimo opozicije i mimo dogovora sa opozicijom. Te stoga od premijera očekujemo da bude precizan u političkim pozivima, jer bi poziv, u protivnom, mogao da ima neke druge namjere i konotacije. Podsjećamo i da je Vlada Ustavom ovlašćena da predlaže zakone Skupštini, obrazloži cjelishodnost i razloge predlaganja – navodi se u odgovoru SDP-a Markoviću na Tviteru. Marković je rekao da poslanici i Skupština o izmjenama treba da razmisle, posebno imajući u vidu proglašenu epidemiju.\n– Vjerujem da ova situacija nameće potrebu izmjene odgovarajućih normi Zakona o finansiranju političkih subjekata i izbornih kampanja, i ukidanje ograničenja za vrijeme ugroženosti javnog zdravlja – kazao je crnogorski premijer.\nVlada je, kako je ukazao, spremna da obezbijedi novac u okviru tekuće budžetske rezerve, i pomogne građanima koji već traže finansijsku pomoć.\nIz Demokratske Crne Gore rekli su da poziv Markovića da poslanici u Skupštini provjere cjelishodnost zabrane dodjele finansijske pomoći građanima tokom izborne godine, imajući u vidu epidemiju, još jednom potvrđuje da je riječ o premijeru bleferu.\nPoslanik Demokrata Vladimir Čađenović rekao je da je, prije svega, Zakon o finansiranju političkih subjekata i izbornih kampanja usvojen na inicijativu i glasovima poslanika vladajuće većine, a Marković teret navodne odgovornosti usmjerava na sve poslanike. Time, kako kaže, pokazuje slabost i traži kolektivnu odgovornost svih za ono što je njegova partija usvojila.\n– Takođe, Marković dobro zna da dok traje epidemija nema izborne kampanje, a imajući u vidu neizvjesnost njenog trajanja, sa jedne, i ne postojanje uslova za održavanje prvih slobodnih izbora, sa druge, postavlja se pitanje da li je ovo izborna godina. Dakle, DPS ovakvim potezom traži da svi poslanici, pa i opozicioni pod teretom navodne javne odgovornosti daju ključ Markoviću od državnih i lokalnih sefova kako bi on usmjeravao sredstva po partijskoj liniji. DPS je očito odlučio da u toku epidemije otpočne izbornu kampanju – ocijenio je Čađenović.\nâPredsjednik Skupštine Ivan Brajović pozvao je premijera Duška Markovića da poštuje skupštinsku proceduru i dostavi sve predloge zakona za koje Vlada smatra da ih je potrebno hitno raspravljati i donijeti. Brajović je kazao agenciji Mina da su poslanici na Kolegijumu predsjednika Skupštine u petak pozvali Vladu da inicira donošenje novih ili izmjenu postojećih zakona koji bi omogućili još uspješnije suočavanje države sa pandemijom.\n– Na sastanku Kolegijuma, kojeg, pored predsjednika, čine predsjednici poslaničkih klubova, bio je potpredsjednik Vlade koji je i predsjednik Nacionalnog koordinacionog tijela, kao i ministri rada, ekonomije, zdravlja i finansija i niti jednu riječ o ovoj inicijativi premijera nijesu rekli predstavnici Vlade – kazao je Brajović.\n– Potrebno je zajedništvo, i to suštinsko. A preduslov za to je intenzivna i dobronamjerna komunikacija – zaključio je Brajović.\nLinč „humanista” i „preračunati” garderober\nSZO ponudila ekspertsku pomoć za CEI


» Jeftina izrada sajta Niš popusti za preduzetnike → Najpovoljnije → Izrada Sajta Cena – Najpovoljniji u Srbiji\nNiš je najveći grad Južnog dela Srbije i kao takav je u izuzetno dobroj pogodnosti da firma koja posluje u Nišu ima uspešan nastup i saradnju sa ostalim firmama. Veliko tržište i dobra pozicija omogućuju svakoj firmi koja se nalazi u Nišu da dobro posluje. Da bi vaša firma uspešno i dobro poslovala potrebno je da se radi na prezentaciji proizvoda i usluga kao i na bržem uspostavljanju saradnje i dobrih poslovnih odnosa kako sa klijentima tako i sa vašim poslovnim saradnicima.\nIzrada sajta Niš omogućuje svakoj firmi koja posluje u Nišu bez obzira koliko je firma velika ili mala i koliko je novac koje izdvojila za promociju veliki ili mali da ima kvalitetan i dobar web sajt. Svaka firma zaslužuje dobar web sajt bez obzira na novac sa kojim raspolaže jer je web sajt danas postao ono što je nekada bio fiksni telefon. Zato je najjeftinija izrada sajtova u Srbiji, koji su istovremeno i sajtovi izuzetnog kvaliteta, omogućila firmama iz Niša koje su zainteresovane za najpovoljniju izradu sajta da dobiju web sajt jako povoljno.\nFirme koje žele da na web sajtu predstave isključivo svoje proizvode i usluge i one koje nemaju potrebu da na sajt dodaju razne stvari svakoga dana će kod nas moći, jedino u Srbiji, da dobiju takav sajt kod koga će godišnji troškovi za domen i hosting koštati manje od 1000 dinara. Ako je vaša želja da imate jeftin web sajt a istovremeno da bude dobrog kvaliteta i da zadovolji sve vaše potrebe kao i da vašim klijentima i vašim poslovnim saradnicima prenese dobru poruku o kvalitetu vaših usluga onda smo mi prava agencija za izradu sajta Niš.\nIzradom sajtova bavimo se dugi niz godina i znamo koliko je bitno uštedeti na troškovima za izradu i održavanje sajta. Zato nam je glavna ideja i cilj da vam ponudimo sajt koji će biti jeftiniji. Troškovi održavanja neće biti veliki bez obzira koliko vaša firma dobro posluje, cilj je da se troškovi smanje što je više moguće. Zato izrada sajta za firme iz Niša vam omogućuje da imate sajt po izuzetno povoljnim cenama.\nNaravno ukoliko je baš cilj da na web sajt dodajete često određene stvari izmene i promene stranica, onda vam i nudimo način kako da uštedite na besplatnoj izradi sajta uz usluge održavanja sajta. Usluga održavanja sajta koja je kod nas najpovoljnija u Srbiji i koja košta samo 20 evra mesečno vam omogućuje da na web sajt mi postavljao materijal koji vi odredite ili na neki drugi način po dogovoru.\nUz mesečno održavanje sajta samo kod nas dobijate besplatno izradu web sajta što vam u startu štedi novac. Ukoliko želite da imate dobar i uspešan web sajt, pozovite nas za kvalitetnu i jeftinu izradu sajta


SEEbiz.eu / Vesić: Poplave su prirodne nepogode i nemaju veze sa gradonačelnikom\nGoran Vesić Beograd Dragan Đilas Miroslav Radojičić\nDatum objave: 25.06.2019. - 13:18:24\nBEOGRAD - Zamenik gradonačelnika Beograda Goran Vesić rekao je danas da poplave nemaju veze sa gradonačelnikom, već da su to prirodne nepogode a da opozicija prikuplja jeftine političke poene optužbama da je krivo gradsko rukovodstvo.\nOn je na sednici Skupštine Beograda na kojoj treba da se raspravlja o Predlogu završnog računa budžeta za 2018, a na predlog predsednika Odborničke grupe SNS Aleksandra Mirkovića u dnevni red vanredno je uvedena rasprava o poplavama, rekao da ga je zabolelo "što Đilas (Dragan) zloupotrebljava tu nesreću za prikupljanje jeftinih političkih poena".\n"U Borči je palo 104 litra vode po kvadratu za 45 minuta a u Obrenovcu je za vreme poplava 2014. godine palo 180 litara po kvadratu, ali za tri dana", rekao je Vesić i dodao da Đilasa niko nije krivio što je, dok je bio gradonačelnik, čovek plivao ulicom kao rekom za vreme jedne od poplava.\nDodao je da "kada se dese prirodne nepogode svi treba da budu solidarni i pomognu".\n"On (Đilas) je bednik koji laže ovaj narod, nemam drugu reč za nekog ko koristi nesreću za prikupljanje jeftinih političkih poena. To se ne radi kada ste normalni", rekao je Vesić i dobio opomenu da treba da vodi računa o rečniku.\nOn je kazao da Đilas laže kada govori o ulaganjima u komunalnu infrastrukturu i izneo podatke da je u periodu od 2008. do 2013. godine kada je Đilas bio gradonačelnik u kišnu kanalizaciju uloženo oko 890 miliona dinara, a da je od 2014. do 2019. uloženo 1,356 milijardi dinara.\nVesić je rekao da su rekonstruisane 422 kanalizacione crpne stanice i da je u toku obnova i izgradnja još nekoliko, medju kojima je i crpna stanica na Savskom trgu.\n"To je ostavio Đilas, ne kažem da je kriv, to je bilo i pre njega", kazao je Vesić i najavio akciju prskanja protiv komaraca za četvrtak.


Vesti online / Vesti / Svet / Rumunija poslušan član NATO, evo kad stiže američki "Patriot"\nRumunija poslušan član NATO, evo kad stiže američki "Patriot"\nPrvi sistem raketne odbrane "Patriot" stići će u Rumuniju u prvoj polovini 2019. godine, a potpuno operativan će biti 2020. godine, izjavio je danas rumunski ministar odbrane Mihaj Fifor.\nProtivraketni sistem "Patriot" (Foto: Ilustracija)\nOn je istakao da je, izdvajajući ove godine dva odsto BDP-a za sektor odbrane, od kojih 48 odsto za opremu, Rumunija dokazala da poštuje svoje obaveze kao država članica NATO i strateški partner SAD, prenosi Ađerpres.\nMinistar je rekao da je prošle nedelje parlament odobrio kupovinu prvog sistema raketne odbrane "Patriot", a da će u sredu biti potpisan ugovor kojim američka administracija prodaje rumunskoj vladi sistem raketne odbrane.\n"Govorimo o sedam sistema, kako za vazduhoplovne snage, tako i za kopnene, a ove godine kupujemo prvi sistem", precizirao je rumunski ministar, navodi rumunska agencija.\nMinistar odbrane Rumunije\nSVET Rumunija se naoružava: Američki sistem Patriot da brani NATO saveznike\nSRBIJA NATO rakete stižu na granicu sa Srbijom


Ćemo pomaže lepoticama tokom priprema za Miss Srbije 2014. (Foto) - ShowBiz - Region - Vesti - Svet Plus\nĆemo pomaže lepoticama tokom priprema za Miss Srbije 2014. (Foto)\nPripreme za izbor Miss Srbije 2014. uveliko se bliže kraju, a devojke provode svoje poslednje dane u karantinu u predivnom rizortu u Porto Karasu, nakon čega se sele u Beograd, čekajući veliko finale 8. oktobra u studiju u Šimanovcima.\n10:14 2. OKT 2014.\nPripremama prisustvuje i pevač Ćemo, koji je prethodnih dana sa srpskim lepoticama napravio više fotografija, koje će biti iskorišćene u promotivne svrhe. Kako kaže, tu je da im prenese pozitivnu energiju, pomogne oko scenskog nastupa i pomogne da se oslobode treme.\nSvaki dan u Porto Karasu počinje ranim treninzima, nakon čega traju celodnevna snimanja. Pod rukovodstvom Nebojše Pilipovića Pila kao kreativnog direktora, snimanja su raspoređena na nekoliko punktova u okolini hotela, a same lokacije su vrlo slikovite.\n"Veoma sam zadovoljan radom devojaka koje su znatno napredovale za kratko vreme. Vidi se da se bore za svoju poziciju, a fotografi daju najbolju ekspresiju svega toga. Napravljene su izuzetne fotografije, koje će predstaviti devojke na izboru za Miss", kaže Nebojša Pilo.\nĆemoCemoMiss SrbijeMis Srbije\nTvoje lice zvuči poznato: Ćemo ..\n12. septembar 2014.. 18:08\nNikolina Bojić, Mis Srbije sa ..\n4. jul 2013.. 14:42


NSinfo: Gužve na graničnim prelazima\nPrema poslednjim podacima Uprave granične policije\ntrenutno se na našim terminalima za putnička vozila, na prelazu Horgoš, na ulazu u Srbiju čeka oko 120 min, međutim kolona je na izlazu iz Mađarske duga par kilometara što realno produžava vreme zadržavanja.\nNa graničnom prelazu "Batrovci" sa Hrvatskom, na izlazu iz Hrvatske, zadržavanja su oko 6 sati, a kolona je duga od 6 do 7 kilometara. Slično je i na GP "Šid" gde su zadržavanja oko 5 sati.\nNa prelazima sa Crnom Gorom, Makedonijom i GP "Gradina" sa Bugarskom saobraćaj je pojačan, ali zadržavanja nisu duža od pola sata. Na GP "Sremska Rača" sa Bosnom i Hercegovinom zadržavanja su promenljiva i kreću se u intervalima od 30 do 60 minuta.\nNa naplatnim rampama otvoreni su svi raspoloživi kanali za naplatu putarine.\nJP "Putevi Srbije" sektor za naplatu putarine koristi sve mogućnosti kako bi ubrzao protok kroz naplatne stanice, međutim, i pored toga na pojedinim naplatnim stanicama kao što je Bubanj potok, Stara Pazova, Sirig, Nais i Doljevac može doći do formiranja manjih kolona na kojima su trenutna zadržavanjima oko desetak minuta.\nRadno vreme manjih graničnih prelaza kao što su Bački Vinogradi, Đala, Bajmok i Horgoš II, je od 7-19 časova. GP Kelebija i Bački Breg rade 24 sata, na kojima su trenutno čeka oko pola sata.\nVozači se upozoravaju na opasnost od sumaglice koja smanjuje vidljivost, ali i od poledice jer je kolovoz mokar i klizav što može biti razlog povremenih zastoja i prekida u saobraćaju.\n... ap vojvodina, Novi Sad, praznici, putovanja, region, srbija


Osnovci i srednjoškolci iz Srbije i Bugarske zajedno učili o preduzetništvu | Medija centar Beograd\nPočetna > MC za medije > Obaveštenja > Osnovci i srednjoškolci iz Srbije i Bugarske zajedno učili o preduzetništvu\nPiše: Tatjana Đukić\nU okviru BOND dana, sumirani su ostvareni projektni rezultati, prezentovane su razvijene studentske kompanije, i biznis planovi koje su učenici kreirali sa svojim mentorima, proglašeni su pobednici i uručeni sertifikati.\nTokom projekta učenici su stekli potrebna znanja da postanu samostalni preduzetnici, studenti visokih škola, dok su nastavnici završili obuke Trening za trenere, koji im omogućava da drže predavanja iz oblasti preduzetništva.\nPolaznici su bili učenici trinaest osnovnih i šest srednjih škola iz Srbije, i deset osnovnih i tri srednje škole iz Bugarske. Učenike ovih škola, i njihove nastavnike, edukovali su profesori sa niškog Univerziteta sa ciljem olakšavanja zapošljavanja mladih i unapređenja preduzetničkih kapaciteta u formalnom obrazovanju.\nU projektu su učestvovale i Visoka škola primenjenih strukovnih studija iz Vranja (VŠSS) i Međunarodna poslovna škola iz Botevgrada iz Bugarske.


Skijalištima već pristižu rezervacije – Top Portal\n„Tokom septembra OC ‘Jahorina’ je odobravao popust od 15 odsto na ski-karte i zapaženo je pojačano interesovanje, za šta je najveći uzrok novi sistem vještačkog osnježavanja, koji garantuje minimalno 120 dana skijanja na ovoj planini“, potvrdili su za „Nezavisne“ iz OC „Jahorina“.\n„Od stranih turista najzastupljeniji su svakako gosti iz Srbije, ali i iz Hrvatske i Crne Gore“, kažu iz OC „Jahorina“.\n„To je simboličan iznos do tri KM u odnosu na prošlu godinu, što je u poređenju sa svim poboljšanjima i sadržajima planiranim za novu zimsku 2018/19. sezonu zaista minimalno“, kažu iz OC „Jahorina“.\nDodaju da je zvanično otvaranje zimske sezone planirano od 13. do 16. decembra, kada će u sklopu trodnevnog „Retro ski openinga“ svi posjetioci planine uživati u retro zabavnim i takmičarskim aktivnostima, ali i koncertu grupe „Crvena jabuka“.\n„Otvaranje sistema za osnježavanje planirano je 1. decembra, kada će sve goste olimpijske planine zabavljati Ceca. U toku zimske sezone planirano je mnogo zabavnih noviteta“, navode sa olimpijske ljepotice.\nU hotelu „Adria Ski“ navode da se turisti već raspituju za skijanje i rezervišu smještaj kako bi s prvim snijegom uživali u zimskim čarolijama.\n„Ima interesovanja, a to su uglavnom domaći ljudi iz BiH, kao i turisti iz susjedne Hrvatske, iako ima i stranih posjetilaca“, rekli su za „Nezavisne“ iz hotela „Adria Ski“ na Kupresu.\n„Kod nas konkretno nema rezervacija, još je rano jer sezona počinje polovinom decembra“, kažu iz hotela „Vlašić“.


Većina građana veruje da rat neće zahvatiti region, iako mnogi kažu da će braniti zemlju, navoodi AP i dodaje da građani smatraju da bi Iran trebalo da razgovara sa SAD kako bi rešili ekonomske probleme, iako predsednika SAD Donalda Trampa ocenjuju "nepristojnim i nepouzdanim protivnikom". Studentkinja Afra Hamedzadeh (20) smatra da Tramp nije predvidiv i da niko ne zna kako da reaguje na njega: "Od kako on kontroliše svetsku ekonomiju, nekako nam je ostalo nekoliko opcija".\nSa druge strane, domaćica Zoerh Sadeđi (51), smatra da bi SAD uradile puno toga do sada da su mogle i dodaje da ne može ništa da učini. To misli i službenik Masumeh Izadpanah (35) koji kaže da kada neko pokušava da vas zaplaši, to znači da još nije spreman za rat: "Kada neko stvarno želi rat to počinje momentalno. Kao kada nas je Irak napao, odjednom su svuda padale bombe. A sada SAD samo kaže 'dolazimo', kako bi nas uplašili".\nVeteran Muhamed Ali Mogadam (58) navodi da je spreman za rat: "Ohrabrio bih i moja tri sina i unuke da idu da brane Iran". Penzionisani računovođa Sores Maleki kaže da bi razgovori sa SAD o ukidanju sankcija pomogli pokretanju iranske ekonomije.


Faktor | KO SDA Sarajevo: Fortina vlada dokazala nesposobnost, odgovornost prebacuju na građane\nGrađani Kantona Sarajevo od premijera KS Edina Forte i njegove Vlade očekuju da predlažu i provode konkretne mjere u borbi protiv pandemije koronavirusa, a ne da dijele "užasnu zabrinutost" zbog aktuelne situacije i da odgovornost prebacuju na građane, saopćio je Kantonalni odbor SDA Sarajevo.\n- Rast broja zaraženih osoba u KS nije odgovornost građana već Vlade KS i njenog Kriznog štaba, čije su se mjere ili njihov izostanak pokazali nedovoljnim za kontroliranje epidemiološke situacije u mnogo lakšim okolnostima u odnosu na prošlogodišnje - navode iz SDA Sarajevo.\nOva Vlada je, kako podsjećaju, smijenila prošli saziv Kriznog štaba tvrdeći da su donosili loše odluke, te su 7. januara imenovali novi Krizni štab. U međuvremenu je, dodaju, dnevni broj novozaraženih osoba porastao sa 88, koliko je bilo dan uoči imenovanja novog Kriznog štaba, na čak 191, koliko je zabilježeno na dan kada se premijer Forto požalio na neodgovornost građana.\n- Taj rast ne dokazuje samo neutemeljenost ranijih kritika na račun prošlog saziva Kriznog štaba već i očiglednu nesposobnost aktuelne vlasti u KS da odgovori zadatku i da svojim konkretnim odlukama i mjerama vrati situaciju pod kontrolu. Umjesto stranačkih druženja predstavljenih kao konkretne aktivnosti, donošenja odluka o novom zapošljavanju podobnih kadrova i kritika na račun građana, Vlada KS bi trebala konačno preuzeti odgovornost i početi se baviti svojim poslom, barem približnim intezitetom kojim su ranije kritikovali svaki potez Kriznog štaba - ističu iz SDA Sarajevo.\nVEZANI TEKST - Ministrica Brčić o najavljenim mjerama: Ko će ići u izolaciju 10 dana, jesu li zakazale institucije u KS ili građani?\nDodaju da mjere koje Forto najavljuje, poput desetodnevne izolacije za svakog ko se nađe u prostoru u kojem se nalazi više od dozvoljenog broja osoba, pokazuju potpuni izostanak bilo kakve ideje, vizije, strategije, pa čak i zdravog razuma u borbi protiv pandemije koronavirusa i njenih negativnih ekonomskih posljedica.\n- Ukoliko nisu sposobni da odgovore zadatku, onda to trebaju priznati i zatražiti pomoć onih koji znaju i koji su to dokazali, a ne odgovornost prebacivati na građane - zaključuju iz SDA Sarajevo.\nSDA SarajevoEdin FortoVlada KSkoronavirus


U NAJVEĆOJ AKCIJI SADNJE „ZASADI DRVO“ DO SADA POSAĐENO 140.000 SADNICA I PRIKUPLJENO 1,5 TONA SEMENA – Макроекономија\n25. фебруара 2021.\t3 Poljoprivreda, Javna preduzeća i velike kompanije Ostavite komentar 439 Pregleda\nSada biramo „Zasadi drvo ambasadore“\nBeograd, 24. februar 2021 –\nZa godinu i po dana, koliko je prošlo od početka projekta „Zasadi drvo“, zasadili smo preko 140.000 sadnica širom Srbije i prikupili 1,5 tona semena za buduće sadnje. Ovim rezultatom potvrdili smo status najveće akcije sadnje u zemlji. U aktuelnom ciklusu sadnje akcije će biti organizovane do kraja marta, a raspored lokacija sa datumima dostupan je na stranici zasadidrvo.rs. Paralelno sa sadnjom, nastavljamo da informišemo i edukujemo građane o značaju pošumljavanja i očuvanja prirode.\nU akcijama sadnje poseban doprinos dali su naši volonteri, građani koji su pokazali da su pravi čuvari prirode. Podstaknuti željom za promenom i opštim dobrom, sadili su na brojnim lokacijama, a zahvaljujući njima projekat „Zasadi drvo“ svakoga dana raste i ima sve veću podršku. Zato smo odlučili da najposvećenijima među njima pružimo priliku da postanu ambasadori najveće akcije sadnje „Zasadi drvo“. Biti ambasador znači biti zagovornik i promoter očuvanja prirode i okoline. Svi koji žele da uđu u konkurenciju za izbor jednog od 10 ambasadora treba da ispune određene uslove, koje mogu da pronađu na stranici zasadidrvo.rs. Najglasniji prijatelji i predstavnici projekta „Zasadi drvo“ biće proglašeni 18. marta.\nAkciju „Zasadi drvo“ pokrenuli su Adria Media Group i kompanija dm drogerie markt sa institucionalnim partnerima: Ministarstvom poljoprivrede, šumarstva i vodoprivrede – Uprava šume, JP „Srbijašume“, JP „Vojvodinašume“, Pokretom gorana Srbije, Privrednom komorom Srbije, Botaničkom baštom „Jevremovac“, Šumarskim fakultetom u Beogradu i Šumarskom školom Kraljevo\nPrethodna И Рада и Дара и Србија\nSledeća Шпенглер о раду, Марксу и Русима


Vesti online / Vesti / Svet / Tramp u Davosu: Ovo je pravo vreme da investirate u SAD\nPozivam vas da dođete u Ameriku\n- Kao i sve nacije na ovom forumu, i Amerika se nada budućnosti gde svi mogu prosperirati, gde svako dete odrasta bez straha i siromaštva - rekao je Tramp.\n- Od mog izbora otvorili smo 2,4 miliona radnih mesta, taj broj se povećava, vlada optimizam među preduzetnicima. Nezaposlenost je na najmanjem nivou u poslednjih pedeset godina - izjavio je predsednik SAD.\n* Soroš: Tramp će nestati, a Rusija je mafijaška država\nDodao je da je smanjena i nezaposlenost među hispanoamerikancima i drugim nacionalnim grupama, kao i da "nikada nije bilo bolje vreme da investirate u SAD".\n- Amerika je otvorena za poslovanje i opet smo konkurentni. Američka ekonomija je najveća na svetu i uveli smo najveću poresku reformu u američkoj istoriji - izjavio je Tramp.\nTramp je rekao i da će najveća svetska kompanija Apple vratiti veliku količinu novca u SAD, tačnije 350 milijardi dolara tokom sledećih pet godina i ponovio da je "sada pravo vreme da se investicije vrate u SAD".\n- Uspeli smo ono čemu se nismo nadali ni u najluđim snovima kako bismo privukli nove investicije. Amerika je mesto gde treba poslovati, stoga vas pozivam da dođete u Ameriku gde možete graditi. Ja verujem u Ameriku, Amerika će mi uvek biti na prvom mestu, kao što bi i lideri drugih zemalja trebalo da stave svoje zemlje, ali to ne znači da je Amerika sama - rekao je on.\nIstakao je i da nema slobodne trgovine ako neke države iskorišćavaju sistem nauštrb drugih, kao i da slobodna trgovina mora biti poštena i recipročna. Dodao je da "nepoštena trgovina potkopava sve nas".\n- Očekujemo i lidere drugih zemalja da štite svoje zemlje, ali ja ću kao predsednik SAD uvek štititi interese svoje zemlje, njenih radnika i kompanija, a tako se može stvoriti koji ne funkcioniše samo za SAD, već za sve - kazao je Tramp.\n- Kada su ljudi zaboravljeni, dolazi do problema u svetu. Samo ako reagujemo na glasove zaboravljenih, možemo ostvariti svetlu budućnost - rekao je i dodao da smo svi snažniji kada suverene nacije sarađuju radi ostvarenja zajedničkih ciljeva.\nNa kraju svog govora se zahvalio svima koji čine svet boljim za sve nas, ljudima kojima "omogućavaju da naše zemje budu velike".\n- Vi ste lideri svojih zemalja, uspešni poslovni ljudi i svako od vas ima moć da promeni živote i odredi sudbinu svojih država, ali sa time dolazi i odgovornost prema radnicima, svojim državama. Treba odlučno da poručimo da smo spremni, da pomognemo svom narodu i osnažimo ga, pomognemo mu da ostvari svoje snove. To činimo u SAD i rezultati su vidljivi, zato sve više kompanija dolazi u SAD, zato je naš nivo nezaposlenosti na najnižem u istoriji. Danas pozivam sve vas da se pridružite u izgradnji zajedničke budućnosti - rekao je predsednik SAD.\nSVET Tramp izviždan: Mediji su zlobni i lažni


10 životnih lekcija koje je Milena Dravić poklonila ženama u svojim ulogama - Moj Radio\n10 životnih lekcija koje je Milena Dravić poklonila ženama u svojim ulogama\nMilena Dravić u „Sutjesci“\nMilena Dravić je najpre koleginicama glumicama pokazala da je dobar glumac spreman za svaku ulogu, da žena na glumačkom terenu stoji rame uz rame sa muškarcima, i da to pravilo važi uvek, bilo je na snazi pre više decenija, važi i danas.\nSvim ostalim ženama je pokazala koliko „nežniji“ pol ima snage u sebi da hrabro korača kroz polje strogo rezervisano za muškarce.\nU filmu „Razvod na određeno vreme“\nMilena je često birala uloge žena u nimalo zavidnoj životnoj situaciji, a neretko je iz takvih situacija izlazila sama kao pobednik, ili se makar trudila da važne bitke dobije sama. Kada je primala pomoć drugih, bilo je to od pravih ljudi.\nUverila nas je da u životu treba birati muškarce poput likova koje je igrao Ljubiša Samardžić, njen najčešći partner na filmskom platnu i na malim ekranima. A ti likovi su bili osećajni, puni razumevanja i ljubavi, iskreni, nežni.\nSa Draganom Nikolićem\nLjubavnom pričom je svima dokazala da je nekad i sam život kratak za veliku ljubav, čime je dodatno potvrdila važnost borbe za istinska osećanja.\nU „Policajcu sa Petlovog brda“\nJedna od lekcija koju nam je prenela ulogama bila je i ta da je prijateljstvo nakon razvoda moguće i da žena muškarcu koji je to zaslužio uvek ostaje prijatelj i saveznik.\nU filmu „Nije lako sa muškarcima“\nMilena je sa svojom filmskom decom, Brankom Katić, Dubravkom Mijatović i Anom Simić iz filma „Nije lako sa muškarcima“ imala iskren i direktan odnos, kakav i treba imati sa novim generacijama.\nMilena pre nekoliko godina u Beogradu\nNjen savet bi bio sledeći: kada gubiš one najmilije, dostojanstveno se nosiš sa gubitkom i sa velikom ljubavlju čuvaš uspomenu na ono najdragocenije.\nMilena Dravić u bioskopu koji nosi ime njenog supruga\nSa mnogo ljubavi i poštovanje je 2016. ispratila svečano otvaranje boskopa „Dragan Nikolić “ u UK „Parobrod“ .\nMilena Dravić na uručenju Dobričnog prstena pre nekoliko meseci u Beogradu: glumica se tada poslednji put obratila javnosti\nMilena je svima stavila do znanja (krajnje nenametljivo) da je skromnost bila i ostala vrlina. „I kada si najveći i kada pobeđuješ, ne uzdižeš se, čuvaš prizemnost i „normalnost“, tako se ponašala velika Milena.\nDiva Milena Dravić\nŽena se rađa kao dama, a onda svojim životom, rečima, ponašanjem, stavovima, doslednošću, iskrenošću, ostane dama do kraja.\nTagged Milena Dravić\n10 fantastičnih javnih klupa u svetu (Foto)\nKoliko dobro osećate mirise?\nMilena kao večna inspiracija: Pamtićemo je i po ovim pesmama (Video)


Kapiten reprezentacije Rusije se izvinio narodu zbog poraza protiv Srbije - Sputnjik Srbija\nKapiten reprezentacije Rusije se izvinio narodu zbog poraza protiv Srbije\n11:10 19.11.2020 Preuzmite kraći link\nFudbalska reprezentacija Rusije se osramotila na utakmici sa Srbijom, izjavio je kapiten reprezentacije Georgij Džuba nakon poraza u Beogradu 0-5.\n„Nema posebno šta da se kaže. Želim da se izvinim za lošu igru koju smo danas pokazali na terenu“, rekao je fudbaler ruske reprezentacije.\nPo njegovim rečima, odgovornost za rezultat u potpunosti leži na igračima.\nSinoć je u Beogradu odigrana utakmica Lige nacija u kojoj je Rusija doživela katastrofalan poraz od 0-5. To je izazvalo velike polemike u ruskim medijima oko toga, ko je kriv: igrači ili možda trener Stanislav Čerčesov.


Gosti N1 o proslavi Dana RS i slučaju Davida Dragičevića | N1 Srbija\nRukavina: Obeležavaju Dan RS, a njeni građani ne veruju u institucije\n09.01.2019. |11.03 |\nŠta znači obeležavati Dan RS u situaciji kad Srpska ima institucije u koje se ne veruje, upitao je u Novom danu novinar Saša Rukavina osvrćući se na nezadovoljstvo građana povodom nerešenog slučaja Davida Dragičevića. Novinar Dejan Sajinović smatra da slučaj neće rešiti ni Tužilaštvo BiH i da je to jedino moguće pod međunarodnim monitoringom.\nNovinar Dejan Sajinović iz Banjaluke, komentarišući manifestacije povodom Dana Republike Srpske, kaže da je i inače puno toga teatralnog u Srpskoj, ali i u celoj BiH, jer različitim elitama u različitim delovima te zemlje odgovara da se razne stvari tematizuju na određeni način. Tako je i sa razlikama u odnosu prema Danu RS.\nSve teme koje su proistekle iz rata su dobre stvari za eksploataciju, da se skrene s teme svakodnevnih stvari koje muče građane, kaže gost N1. Ocenjuje da je to sve gubljenje vremena.\nSajinović kaže da se seća obeležavanja ovog dana i ranije, kada su dolazili u Banjaluku predstavnici bošnjačkog i hrvatskog naroda, kada su prisustvovali diplomatski predstavnici koji su bili akreditovani u tom mestu. Veći deo vremena od Dejtona naovamo to (proslava Dana RS) nije bio problem, a počelo je da bude problem onog trenutka kada su se i jedni i drugi setili da je to dobra tema da se eksploatiše (ko hoće, ko neće RS), da se skreću teme sa stvari koje su bitne, dodaje. "Što smo dalje od rata mi sve više i više otvaramo takvih tema na ovakav načlin... Kome to koristi, meni stvarno nije jasno".\nNovinar Saša Rukavina iz Sarajeva kaže da je Dan Republike Srpske jednostavno dan koji nikada neće biti jednako shvaćen na obe strane. "On će za jedne uvek biti početak genocida, za druge će biti dan kad su se izborili - ne znam za šta su se izborili, za Milorada Dodika i ovih 800 policajaca koji će danas marširati Banjalukom, koje smo samo pre 10, 11 dana gledali na tim istim ulicama u drugoj ulozi", kaže, osvrćući se na reakciju policije na okupljene tokom protesta "Pravda za Davida". Rukavina zato pita - da li je to prioritet ili da se nađu ubice dečaka Davida Dragičevića, dodajući da ne vidi razlog zašto tužilaštvo i policija nisu to rešili do sada.\n"Šta je prioritet, obezbediti normalan život, ili mahati zastavicama", upitao je Rukavina.\nSajinović kaže da je čitav slučaj tema koja se komplikuje, podsećajući da su jedne stvari saopštene na prvoj konferenciji o tome, a da su se kasnije ispostavile kao potpuno netačne. Niko ne spori da je bilo velikih propusta u samoj istrazi, ali pitanje je da li se radi o propustu ili nekoj vrsti aljkavosti ili je posredi zavera, dodaje Sajinović. "Umesto da se vidi ko je kriv za te propuste, bavimo se Sorošem, udarima, revolucijama, svega smo se nagledali osim onog što bi u normalnoj zemlji trebalo - da policija i tužilaštvo rade svoj posao", navodi Sajinović dodajući da je poverenje u institucije poljuljano.\nRukavina ocenjuje da su i policija i tužilaštvo mogli da reše taj slučaj. "Šta znači obeležavati Dan Republike Srpske u situaciji kad Republika Srpska ima institucije u koje se ne veruje? Ne vidim razloga da se taj slučaj nije rešio, ne vidim razloga da policija tuče ljude koji traže da ona radi svoj posao". Rukavina naglašava da treba tražiti da institucije koje slave rođendan rade svoj posao. "Taj bh.entitet je mogao tražiti pomoć države, državnog tužilaštva, to je ono što (Davidov otac) Davor Dragičević traži, oni su mogli davno to tražiti, ali hajmo mahati zastavicama, hajmo praviti cirkus".\nSajinović, s druge strane, ne misli da će tužilaštvo BiH uraditi bolji posao od tužilaštva RS. "Prvosuđe u celoj zemlji je deo istog miljea... Ne bih želeo da se stekne utisak da je u RS stanje katastrofa, a kad se prenese u Sarajevo, da će sve biti rešeno. Neće ništa biti rešeno, ubeđen sam da kad taj predmet pređe na Tužilaštvo BiH, da ćemo isto gledati što se dešavalo u banjalučkom tužilaštvu, dakle odugovlačenje u nedogled i nerešeno pitanje".\nSajinović kaže da bi rešenje bilo da se neko neutralan (EU, OSCE) uključi kao neka vrsta monitoringa tog predmeta. To je jedina šansa da taj predmet bude rešen, smatra.\nSajinović kaže da reakcija policije koja je nedavno uhapsila nekoliko članova grupe "Pravda za Davida" nije uplašila građane i da i dalje postoji veliki pritisak javnosti da taj slučaj bude rešen. "Postignuta je jedna vrsta šireg konsenzusa Republike Srpske da taj slučaj bude rešen, na njemu se pokazuje da li građani RS mogu da veruju svojim institucijama ili ne mogu, ako ne mogu onda je to problem... I to je postalo paradigma za sve nerešene slučajeve", kaže Sajinović.\nOn navodi i da je postojao niz ubistava u Banjaluci "sa mogućnošću političke pozadine, koji nisu rešeni".\nRukavina ocenjuje da režim u RS nije uzdrman, da je čak i jači u ovom trenutku nego kad se događao slučaj Dragičević, ali, ističe, pitanje je na koji način vlast, SNSD, obezbeđuje tu podršku koju imaju. "I kako dalje, kako te institucije naterati da nastave da rade ono za šta primaju plate, a ne ono šta hoće Milorad Dodik".\nNi ove godine nije prošlo bez varnica između Banjaluke i Sarajeva kad je Dan RS u pitanju. Naime, 25 udruženja iz Federacije BiH, na čelu sa "Majkama Srebrenice" su na adrese institucija RS poslala "čestitku" povodom 9. januara, na kojoj je slika leševa, uz potpis "Ako slavite Dan Republike - ovo su njeni temelji!"\nKomentarišući to, Sajinović kaže da se tim stalnim izazivanjem tenzija pravi podloga za neke nove sukobe, neke nove konfrontacije. "Potrebna je hladna glava, razum, vizionari na svim stranama, koji će naći zajednički interes svih nas koji živimo u BiH... Prošlost da prepustimo sudovima, istoričarima, a da se prepustimo temama koje će ovoj zemlji doneti neku bolju budućnost", kaže gost Novog dana.\nRukavina kaže da je ta čestitka možda brutalna, ali da je suština tačna. "Da, te kosti jesu u temeljima RS, genocid jeste u temeljima RS, genocid za mene, a čini mi se i za veći deo svetske javnosti. Ali slažem se sa kolegom, hajmo videti gde smo sad, hajmo pokušati šta možemo... Ima pravosuđe koje se bavi ratnim zločinima, ima istoričara koji će kad tad doći u situaciju da objektivno poslože istoriju... Kad je već tako, kad smo potpisali to što smo potpisali u Dejtonu, hajmo da vidimo kako taj Dejton da iskoristimo da imamo normalan život".\nSajinović kaže da RS nije dovoljno učinila da se kazne svi oni koji su počinili strašne zločine, pogotovo Srebrenicu, i da je potrebno da se uradi više. "Ali, previše bi mi bilo da kažem da ono što je RS predstavlja te strašne zločine".\nRukavina dodaje da ne kaže da ono što je RS predstavlja te strašne zločine, ali da je nastala kao rezultata rata u kom su počinjeni ti stravični zločini.\nbanjaluka Republika Srpska dan republike srpske David Dragičević Milorad Dodik\nMarčelo: Beograd kao da je kitila Zorica Brunclik, rugaju nam se i tim ukrasima 26.12.2018.\nPreradović: Vučić je morao da ponudi ostavku 03.10.2018.\nĐukanović: Prihvatiće Berlin korekcije granica, ne suštinske 29.08.2018.\nОвога нико ни не коментарише .


Život i rad DJ - DJ DAKA\nDalibor Spasić ili DJ DAKA iz Mitrovice, se didžejingom bavi 18 godina, tada je kaže odradio prvu žurku, ali je i pre toga počeo sa obradom muzike i izradom setova svih žanrova.\n“Pa sve zavisi gde radim, na koja mesta, uglavnom je to mešavina elektronike i naše zabavne i narodne muzike. Uglavnom su to u remixima koje ja pravim ili od kolega pozajmljujem, skidam sa neta. Muzika, uglavnom žanrovi koje ja koristim su house, pa onda ide EDM, rap, dap strep, trance, techno, moombahton, balkaton, tako da to su neki žanrovi koje umiksam u toku večeri, da ne bude monotono i da budu svi\nDJ Daka nastupa širom Kosova i regiona, ali je njegove setove slušala publika i na različitim festivalima širom sveta.\n“Učestvovao sam na više amaterskih takmičenja, jedan od najznačajnijih je i Rapsody travel gde sam osvojio drugo mesto. Na tom takmičenju sam osvajanjem drugog mesta, imao priliku da puštam Španiji u diskoteci Tropics, u Ljoret de Maru CLub, takođe i u Barseloni u Opijumu, kao i na brodu, to je bila njihova ekskurzija, gde sam se odlično pokazao i odatle kreće baš ono karijera didžejinga.”\nDidžejevi uglavnom rade u toku noći, zato nije uvek lako baviti se ovim poslom, ali se ipak za sve nađe vremena i prostora, kako Daka kaže, ključ uspeha je ljubav.\n“Iz ljubavi prema muzici ja danas zarađujem za život, iz ljubavi prema supruzi sam dobio dete, tako da od ljubavi sve počinje i našoj omladini i slušaocima bih poručio da se to ne zaboravi, da se malo vratimo toj zaboravljenoj ljubavi.”\nDJ Daka nastupa u diskoteci “Sfens” u Mitrovici a po prvi put će zabavljati i publiku u kafani “Staro mesto” u Gračanici.


Vlada nestranačkih eksperata jedina šansa za evropsku budućnost BiH | Novinska agencija Patria\nObjavljeno u kategoriji Specijal na 29.05.2019 19:11:00\nVlada nestranačkih eksperata jedina šansa za evropsku budućnost BiH\nPišu: Muharem Cero, Armin Aljović\nPosljednji izvještaj Evropske komisije predstavljen u srijedu u Briselu nije baš do kraja i u potpunosti odredio poziciju Bosne i Hercegovine i njen budući status u pogledu evropske perspektive. Ono što je jasno, to su činjenice da u nekoj vrsti uvjetnog kandidatskog statusa Bosna i Hercegovina treba potvrditi svoju privrženost Evropskoj uniji nastavkom provođenja zadatih reformi, prije svega reformi u vladavini prava, javnoj upravi, kao i poboljšanju funkcionalnosti institucija u zemlji.\nPoruke izvjestioca Evropskog parlamenta za BiH Cristiana Dan Prede idu u pravcu ohrabrivanja Bosne i Hercegovine za ubrzano okončanje reformi, što bi otvorilo mogućnost da Vijeće Evrope i njene članice prepoznaju taj trud, te kao nagradu za to Bosni i Hercegovini u skorije vrijeme daju status kandidata za članstvo u Evropsku uniju.\nNaravno, i dalje ostaje jasan zahtjev od strane Brisela da Bosna i Hercegovina prije svega mora formirati izvršne organe (vlade) na svim nivoima u državi, koje nisu formirane ni sedam mjeseci nakon oktobarskih izbora.\nSuočeni sa pat pozicijom kada je riječ o formiranju Vijeća ministara BiH i blokadom Godišnjeg nacionalnog programa ANP (Blokadom NATO put BiH), može se lako pretpostaviti da bi neizvjesna situacija u BiH mogla potrajati još, i u krajnjem onemogućiti dosezanje zadatih ciljeva koje EU nameće Bosni i Hercegovini. Zbog toga, postavlja se pitanje da li u trenutnom modalitetu partitokratskih reprezentacija, kao načinu vladanja političkih elita u BiH uopće može doći do aktivacije višegodišnjeg zastoja provođenja uvjetovanih reformi u Bosni i Hercegovini.\nBez kolebanja, odmah se može ustvrditi da takav model ne može dati željene učinke. U takvim okolnostima Bosna i Hercegovina jednostavno ne može odgovoriti na zahtjeve Evropske unije i njeni građani ne mogu postati ravnopravni sa drugim Evropljanima. Konkretno, srastanje političkih partija sa pravosudnim strukturama na svim nivoima u BiH obesmislilo je i eutanaziralo bilo kakvu mogućnost reforme vladavine prava u zemlji kao primarnog cilja u slučaju dosezanja evropskih standarda demokratije.\nKonačno, rigidno partitokratsko kadroviranje u institucijama BiH namnožilo je i nekompetentnu javnu službu u državi i onemogućilo izvršavanje osnovne zadaće te javne službe, a to je prilagođavanje Bosne i Hercegovine i njenih građana demokratskim standardima Evropske unije.\nMogući odgovor na prijeteću paralizu zemlje bio bi u odustajanju od nakaradnog modela takozvane etničke reprezentativnosti i prihvatanje - za ovaj trenutak poželjnog - modela formiranja ekspertnih vlada, kao što bi problem korumpiranog bh. pravosuđa u ovom trenutku moglo riješiti samo ponovno uvođenje međunarodnih eksperata u pravosudni sistem BiH.\nObzirom da su zadani rokovi kratki, a da će formiranje novih struktura EU (Evropske komisije, Vijeća Evrope...) vjerovatno potrajati, brzo uspostavljenje jedne takve ekspertne vlade bi dalo nadu da očekivane reforme u BiH mogu biti provedene u dovoljnoj mjeri i u objektivom roku, pa bi evropske institucije u tom slučaju imale razloga da BiH nagrade statusom kandidata za članstvo u Evropsku uniju.\nNije pretenciozno jednu takvu vladu eksperata – a ima ih i unutar BiH ali i izvan zemlje - prepoznati i nazvati u ovom trenutku kao vladom nacionalnog spasa.\nVanstranački eksperti, oslobođeni političkih volja etničkih oligarhija i posvećeni cilju dosezanja kandidatskog statusa BiH za članstvo u Evropskoj uniji, zasigurno bi bilo izraz političke volje bosanskohercegovačkih građana neovisno o njihovom etničkom i entitetskom pripadanju.\nOstaje još samo pitanje jesu li se partijske oligarhije u BiH spremne odreći svog komfora vlasti radi dobrobiti građana.


Reagovanje Ministarstva na ponovne prekršaje "Srpskog telegrafa" - MediaSfera\nMinistarstvo kulture i informisanja je saopštilo da je Srpski telegraf i u svom današnjem izdanju objavio informaciju koja „nanosi ogromnu štetu maloletnom licu i koja je i juče izazvala veliko uznemirenje javnosti“.\n„Ovo potvrđuje opravdanost pretpostavke da je njihovo takozvano izvinjenje bilo neiskreno, lažno i licemerno, te da beskrupulozno nastavljaju sa svojim medijskim zločinjenjem“, navodi se u saopštenju.\nMinistarstvo kulture i informisanja navodi da će ponovo pred nadležnim sudskim organima pokrenuti odgovarajući postupak zbog kršenja Zakona o javnom informisanju i medijima „i to će činiti svaki put kada proceni da su ugroženi interesi bilo kog deteta, a naročito onog koje je bilo žrtva svirepog krivičnog dela“.\n„Upornost Srpskog telegrafa u ponavljanju inkriminisanih radnji zahteva snažnu reakciju svih nadležnih državnih organa i najšire javnosti. Zloupotrebi medija mora se stati na put svim raspoloživim zakonskim sredstvima i odgovornim društvenim postupanjem“, saopštilo je Ministarstvo kulture i informisanja.\nGajović: Podnete prijave protiv tri tabloida\nMinistarstvo nije prvi put reagovalo u četvrtak na naslovne strane tabloida o otmici maloletne devojčice Monike Karimanović, već je to prvi put učinjeno kada je devojčica pronađena i da su mediji zamoljeni da vode računa o načinu izveštavanja, rekao je Gajović.\nUrednik Srpskog telegrafa Milan Lađević rekao je da se redakcija izvinila, ali da su smatrali da je u interesu javnosti da se zna, ocenivši da je Ministarstvo kulture i informisanja u saopštenju koristio sramotan rečnik – „medijski lešinari“.\nTagoviMinistarstvo informisanja Srpski telegraf tabloidi


Poljoprivrednicima na raspolaganju 175 mil EUR iz IPARD fondova - Pre novca, mnogima sledi povratak u školske klupe - Edukaplus\n– Ako neko ko daje sredstva određuje pravila i ako ja treba ponovo da sednem ponovo u klupu i da odslušam neke kurseve iz poljoprivrede, zašto ne bih – prokomentarisao je Živoslav Karaklajić, voćar iz Brestovika.\nS druge strane, Mihajlo Vujović, stočar iz Sečnja, smatra da mu škola za stočarstvo ne treba. – Završio sam ekonomsku školu, od malih nogu se bavim stočarstvom, moji roditelji su se bavili stočarstvom i ja mislim da škola ne treba. Imam praksu, škola mi nije potrebna za ovaj posao kojim se bavim – rekao Vujović.\nfoto: Robert Kneschke/shutterstock.com – Poljoprivrednik voli kada dođe na tu edukaciju da bude saslušan i kada ga mi saslušamo onda su dolasci češći i masovniji. U svakom slučaju, mi se trudimo da teme prilagodimo njihovim zahtevima, a onda uz njihove zahteve da nametnemo i ono što nauka i struka nameću da bi oni bolje radili i da bi njihova proizvodnja bila profitabilnija – rekao je Jonel Subić sa Instituta za ekonomiku poljoprivrede.


SVAĐA SAVEZNIKA Tramp će sa samita G7 zemalja USTATI I OTIĆI\nPredsednik SAD Donald Tramp neće ostati do kraja samita G7 u Kvebeku ovog vikenda, saopšteno je iz Bele kuće posle razmene oštrih poruka sa liderima Francuske i Kanade.\nTramp će napustiti samit svetskih lidera u 10.30 sati u subotu, 9. juna, i otputovati u Singapur da bi se pripremio za razgovore sa severnokorejskim liderom Kim Džong Unom 12. juna.\nOčekuje se da će Tramp naići na hladan doček na sastanku G7, koji počinje danas, nakon što je nedavno uveo carine saveznicima poput Kanade, Meksika i EU, prenela je agencija DPA.\nFrancuski predsednik Emanuel Makron i kanadski premer Džastin Trudo kritikovali su naizmenično Trampa prethodnih dana, uz napomenu da ostalih šest industrijskih sila iz G7 mogu da sarađuju zaobilazeći predsednika SAD.\nTramp, Makron i Trudo na samitu G7\nTramp optužuje pred samit G7: Trudo je toliko ogorčen\nTramp je odgovorio Trudou da svojim ponašanjem narušava odnose koje su SAD i Kanada razvijali godinama i ukazao da Kanađani naplaćuju takse od 300 odsto na američke mlečne proizvode i time nanose štetu američkim farmerima i poljoprivredi.


EU - Produžene sankcije Iranu\nEvropska unija dala je u četvrtak dvije sedmice za definitivno ukidanje ekonomskih i finansijskih sankcija protiv Irana, produživši za 14 dana zamrzavanje izvjesnih sankcija koje prate pregovore o njegovom nuklearnom programu.\n"Vijeće Evrope je produžilo do 28. januara ukidanje restriktivnih mjera EU-a protiv Irana kako je predviđeno u sporazumu koji je dozvolio otvaranje ovih pregovora u novembru 2013. godine", saopćeno je iz VE, koje predstavlja 28 država članica EU-a.\nEU je u januaru 2014. godine zamrznula neke od sankcija protiv Irana, kao znak dobre volje, u okviru pregovora koji su rezultirali u julu historijskim sporazumom između Teherana i velikih sila, koji garantira civilni karakter iranskog nuklearnog programa i čini gotovo nemogućim razvijanje atomske bombe.\nTeheran je potvrdio da je povukao "srce" teške vode na nuklearnom postrojenju Arak, što je ključna etapa u uspostavljanja sporazuma.\nIran je već primijenio neke dijelove sporazuma reducirajući broj centrifuga i slanjem u inostranstvo gotovo kompletne zalihe oslabljenog uranijuma, nadajući se da će u petak dobiti zeleno svjetlo od Međunarodne atomske agencije (IAEA), nakon čega bi uslijedilo u nedjelju ukidanje sankcija.\nNekoliko evropskih diplomata je sa svoje strane izjavilo agenciji AFP da očekuju ukidanje “za dvije sedmice” ekonomskih i finansijskih sankcija koje je nametnula EU u vezi s nuklearnim aktivnostima Irana.\n"Čim Međunarodna agencija za atomsku energiju bude potvrdila da je Iran poduzeo mjere nuklearnog programa predviđene sporazumom, Vijeće Evrope će učiniti da stupi na snagu ukidanje ekonomskih i finansijskih sankcija u vezi s iranskim nuklearnim programom, što će zamijeniti ograničeno ukidanje koje je produženo danas", navodi VE.


Izabrana tri nova partnera u okviru programa „KAŽI/TRAŽI ŠTA TE ZANIMA“ - Slavko Ćuruvija fondacija\nIzabrana tri nova partnera u okviru programa „KAŽI/TRAŽI ŠTA TE ZANIMA“\nTri organizacije civilnog društva u narednih godinu dana pokušaće da utvrdi šta je javni interes u njihovim gradovima i opštinama u okviru programa podrške „KAŽI/TRAŽI ŠTA TE ZANIMA“\nNezavisno udružene novinara Srbije, na osnovu predloga tročlane nezavisne komisija, donelo je rešenje o raspodeli sredstava u okviru programa podrške „KAŽI/TRAŽI ŠTA TE ZANIMA“ organizacijama civilnog društva u ukupnoj vrednosti od 10,499.80 evra, u dinarskoj protivrednosti.\nOpšti cilj Programa je doprinos učešću civilnog društva na promene u javnim politikama vezanim za finansiranje medija, koje će odražavati prava i interese građana.\nSpecifičnii cilj Programa je podrška lokalnim inicijativama organizacija civilnog društva za uključivanje građana u proces sufinansiranja sadržaja od interesa za javnost u svim fazama od definisanja, sprovođenja i praćenja javnog interesa o kojima lokalni mediji treba da izveštavaju.\nProgram podrške „KAŽI/TRAŽI ŠTA TE ZANIMA“ realizuju NUNS, BIRN i Fondacija Slavko Ćuruvija u okviru projekta „Javni novac za javni interes “ koji finansira Delegacija Evropske unije u Srbiji.\nNa konkurs koji je trajao od 19. aprila do 9. maja 2018. prijavilo se pet organizacija čiji predstavnici su selektovani i/ili su pohađali obuku “Učešće javnosti u procesu definisanja, sprovođenja i praćenja javnog interesa u sferi lokalnog javnog informisanja”.\nRešenje o raspodeli sredstava u okviru programa podrške „Kaži/traži šta te zanima“ možete pogledati u ovde.\nSAOPŠTENJE POVODOM NESTANKA NOVINARA STEFANA CVETKOVIĆA\nKonfuzija na suđenju za ubistvo Ćuruvije: Da li je sudsko veće odbacilo važne dokaze?\nNastavak suđenja za ubistvo Ćuruvije odložen zbog kontradiktornih odluka BIA


Kragujevac - Skupština na petak 13. - Vesti iz Kragujevca i Šumadije - Pressek.rs\nKragujevac Subota, 7. septembar 2019.\n27. redovna sednica gradskog parlamenta zakazana je za petak, 13. septembar.\nMeđu najznačajnijim tačkama, koje će se naći na dnevnom redu, je Predlog oduke o izmeni Odluke o osnivanju Slobodne zone Šumadija. Odluka se menja u delu obuhvata Slobodne carinske zone. Pet hektara, koliko je predviđeno prvobitnom odlukom sada se povećava za još toliko, tako da će površina nove zone koja se osniva u Kragujevcu iznositi deset hektara.\nPred odbornicima će se naći i Predlog odluke o boravišnoj taksi u gradu Kragujevcu koja se usklađuje sa Zakonom o ugostiteljstvu. Boravišna taksa u gradu Kragujevcu iznosiće 100 dinara, a odlukom se definišu način obračuna i plaćanja za fizička lica – pružaoce ugostiteljskih usluga smeštaja izdavanjem soba i ostalih smeštajnih kapaciteta turistima.\nNa dnevnom redu biće i Predlog odluke o konverziji potraživanja grada Kragujevca u trajni ulog u kapitalu „Simpo” AD Vranje. To se čini na osnovu zaključka Vlade Srbije prema kome jedinice lokalne samouprave koje imaju potraživanja prema određenim kompanijama, taj dug konvertuju u trajni ulog odnosno trajni kapital u tim privrednim subjektima.\nNa sednici će se razmatrati statusne promene nekoliko privrednih subjekata čiji je osnivač grad, a koje su u skladu sa osnivačkim aktom tih pravnih lica, zatim finansijski planovi kao i njihove izmene zbog raspodele dobiti ostavrene u prethodnoj godini.\nDirektan prenos sednice Skupštine grada od 9 sati može da se prati na zvaničnom Jutjub kanalu Skupštine grada.\n· Petak, 6. septembar 2019. 3 firme iz Kragujevca među 100 najuspešnijih\n· Subota, 7. septembar 2019. Klinički centar i Hitna pomoć zapošljavaju\nSofa Kru proslavlja prvih 10 godina


Naslovna » Izlasci » Izložbe » 35. Salon arhitekture od 27. marta do 30. aprila\nAh Neša 21. februar 2013. Izložbe Postavite komentar\nSvečano otvaranje i dodela nagrada održaće se 27. marta od 19.00 u galeriji Muzeja.\nOsim takmičarskog dela, u okviru atraktivnog pratećeg programa predstaviće se i veliki broj gostiju iz zemlje i inostranstva. Biće otvorene brojne teme bitne za savremenu arhitekturu i društvo, a studenti i zainteresovana publika u okviru eksperimentalnih i edukativnih radionica dobiće šansu za razmenu iskustava.\nNa konkurs su pristigla 224 rada, a selekcija će se obaviti od 20. do 25. februara. Ove godine biće ustanovljene i dodeljene i dve nove nagrade: za arhitektonsku kritiku i za fotografiju. (danubeogradu.rs)\nTagoviarhitektura dub izložbe muzej primenjene umetnosti salon arhitekture vesti\nPrethodni Kritična tačka: Slavija za bicikliste\nSledeći Premijerna obnova opere „Čarobna frula“


Dan online - Politika: Obavezno omogućiti uvid u donacije - 2020-04-08\nPolitika IZ SNP-A POZVALI VLADU I DRŽAVNE ORGANE DA POKAŽU VEĆI STEPEN ODGOVORNOSTI Obavezno omogućiti uvid u donacije\nPozdravljamo odluku Nacionalnog koordinacinog tijela za zarazne bolesti (NKT) da otvore humanitarni broj za prikupljanje sredstava za borbu protiv korona virusa, što je Socijalistička narodna partija (SNP) među prvima predložila, saopštili su iz SNP-a. Da bi javnost bila sigurna da će donirana sredstva biti raspodijeljena pravedno, ravnomjerno i vodeći računa prvenstveno o onima kojima je pomoć najpotrebnija, smatraju da je potrebno omogućiti potpuni uvid u donacije upućene ovim putem.\n– Nažalost, iskustvo nas je naučilo da povjerenje u vlast ne možemo imati, a posebno činjenica da je tek juče objavljeno na šta je utrošen dio dosadašnjih uplata na račun Nacionalnog koordinacionog tijela. Socijalistička narodna partija još jednom apeluje na najviše crnogorske zvaničnike da ovom pitanju priđu maksimalno ozbiljno i da omoguće da sredstva prikupljena putem humanitarnog broja odlaze prvenstveno socijalno najugroženijim građanima naše zemlje. Među njima su nezaposleni, oni koji rade na crno, za dnevnicu, socijalni slučajevi, primaoci materijalnog obezbjeđenja, samohrani roditelji i bivše korisnice naknada za majke sa troje i više djece, penzioneri sa minimalnim penzijama, frizeri, šminkeri, taksisti, ugostitelji, hotelijeri i mnogi drugi kojima je do daljnjeg zabranjen rad zbog sprečavanja širenja epidemije – ističu iz SNP-a.\nKako su naglasili, SNP će svojim odgovornim ponašanjem, u mjeri mogućeg, pomoći građanima i dati doprinos u borbi protiv nevidljivog neprijatelja koji je promijenio živote svima nama.


“TheLocal” – novi hotelski brend - News - Turistički svet\n“TheLocal” – novi hotelski brend\nNa svetskoj hotelskoj sceni rađa se novi hotelski brend „TheLocal“, sa sedištem u Abu Dabiju. Prvi hotel ovog lanca biće otvoren početkom novembra u meksičkom gradu Mazatlan na obali Pacifika. Hotel će imati 282 sobe, sa ukupno 309 ležaja, a u njemu će raditi 145 ljudi.\nKako „Turistički Svet“ saznaje, već je za sledeću godinu u planu otvaranje i nekoliko hotela pod ovim brendom širom sveta – na Sardiniji, u Kazahstanu i prestonici Čečenske Republike.\nZa pre-opening prvog „TheLocal“ hotela angažovani su stručnjaci iz celog sveta, a kuriozitet je što operativni tim čine eksperti srpske firme „Consili“, čiji je zadatak da postave korporativne standarde, uspostave menadžment i prate rad hotela.\nFirma „Consili“ se već nekoliko godina u zemlji i inostranstvu bavi poslovima u hotelijerstvu, a njen tim čine stručnjaci iz raznih oblasti: Danijela Ćujić, Rade Samčević, Dejan Živkoski, Zdravko Brkić i drugi.


Mustang Island / State Park : hoteli blizu, fotografije, adresa, Сједињене Државе plan, blizu, rezervacija\nMustang Island / State Park (Сједињене Државе)\nNajbliži grad: Corpus Christi,Flour Bluff\nStil ovog hotela za grad Port Aransas je Porodičan, a kategorija tri zvezdice. U njemu ćete naći razne usluge, kao što su: Besplatan parking.Pozicija ovog hotela je jugozapad za grad Port Aransas, a nNastavakalazi se u ulici 6649 STATE HWY 361, na samo 40 minuta kolima od centra grada.Uživajte u pogodnostima koje ovaj hotel pruža, kao što je na primer bazen. Deo je lanca IR.Korisne informacije:U ovom hotelu biće Vam na raspolaganju besplatan parking.Sakrijte\nStil ovog hotela kategorije tri zvezdice je Luksuzan za grad Corpus Christi. U njemu ćete naći razne usluge, a posebno Recepcija otvorena 24 sata, Teniski teren, Novine, Poslovni centar, Perionica, BeNastavaksplatan parking, Ekspres prijava/odjava gostiju, Klimatizovano. Na 53 minuta kolima udaljenosti od centra, ovaj hotel u ulici 14430 South Padre Island Drive sa pozicijom jugoistok za grad Corpus Christi, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Hampton Inn Corpus Christi Padre Island ima 60 soba/e/u. Cene se kreću od 507 dinar - Srbija za najjeftinije sobe, ali na raspolaganju su sobe svih kategorija: od soba tipa total do soba tipa Room.Pripada hotelskom lancu Hilton Hotels.U njemu postoji brza internet konekcija.Uživajte u pogodnostima koje ovaj hotel pruža, kao što je na primer unutrašnji bazen. Ovaj hotel pruža i posebne pogodnosti, kao što je na primer: tereni za golf u blizini.Još korisnih informacija:U ovom hotelu biće Vam na raspolaganju besplatan parking.Sakrijte\nStil ovog hotela kategorije dve zvezdice je Povoljan za grad Flour Bluff. U njemu ćete naći razne usluge, a posebno n.a.. Pozicija ovog hotela je jugoistok za grad Flour Bluff, a nalazi se u ulici 14Nastavak050 South Padre Island Drive, na samo 17 minuta kolima od centra grada.Deo je lanca BW.Sakrijte\nStil ovog hotela kategorije dve zvezdice je Povoljan za grad Corpus Christi. U njemu ćete naći razne usluge, a posebno Sobe za nepušače, Poslovni centar, Perionica, Besplatan parking, Televizija, KlimNastavakatizovano. Pozicija ovog hotela je jugoistok za grad Corpus Christi, a nalazi se u ulici 15201 Windward Drive 1/4 mile to Beach-N Padre Isle, na samo 57 minuta kolima od centra grada.Ovaj hotel pruža i posebne pogodnosti, kao što je na primer: tereni za golf u blizini.Pripada hotelskom lancu Hawthorn Suites by Wyndham.Uživajte u pogodnostima koje ovaj hotel pruža, kao što je na primer teretana. U njemu postoji brza internet konekcija.Korisne informacije:U ovom hotelu biće Vam na raspolaganju besplatan parking.Sakrijte


DOPUNJENI IZVEŠTAJ EP: Nova poglavlja kada Srbija uvede sankcije Rusiji - Naša Borba\nU dopunjenom tekstu izveštaja Evropskog parlamenta o Srbiji, u koji je RTS uvid, od Beograda se traži da uvede sankcije Rusiji zbog agresije na Ukrajinu i jasno se opredeli da li se nalazi na evropskom putu. Evropski poslanici se zalažu da se nova pregovaračka poglavlja otvore tek kada se Srbija uskladi sa spoljnom politikom EU i uvede sankcije Rusiji.\nU tekstu 40 usaglašenih amandmana, oko kojih je postignut dogovor vodećih političkih grupa, posebno se naglašava potreba usklađivanja Srbije sa stavom EU prema ratu u Ukrajini, oblast vladavine prava, borbe protiv korupcije i medijskih sloboda.\nParlament „žali zbog kontinuiranih letova između Beograda i Moskve“ u vreme kada je vazdušni prostor EU zatvoren za letove iz Rusije i poziva Srbiju da „razmotri svoju ekonomsku saradnju s Rusijom“.\nParlamentarci su zabrinuti i zbog vojne saradnje Srbije sa Rusijom, Belorusijom i Kinom i kupovine vojne opreme iz tih zemalja, za koju navode da odlazi „70 odsto ukupnih nabavki opreme“ u Srbiji, kao i zbog izveštaja o prisluškivanju lidera ruske opozicije u Beogradu.\nEvropski parlament pozdravlja učešće i angažman Srbije u regionalnim mehanizmima saradnje, ističući posebno odluku o donaciji 600.000 vakcina protiv kovida 19 zemljama regiona.\nIzveštaj pozdravlja i poziv srpskih vlasti predstavnicima Srba u BiH da učestvuju u radu institucija ove zemlje.\n„Ograničenja medijskih sloboda i zloupotreba medija u političke svrhe negativno utiču na demokratski proces u zemlji“, navodi se u izveštaju o kojem će se glasati na sednici Spoljnopolitičkog odbora 14. juna.\nPrethodni tekstSERGEJ LAVROV: Neozbiljni su zahtevi Zelenskog Rusiji\nSledeći tekstVUČIĆU ODGOVARA ZATVORENO NEBO ZA LAVROVA: Čeka pravu priliku da uvede sankcije Rusiji i izda narod


Izmještena prva grupa migranata iz kampa 'Bira' u Bihaću\nRelocation of the first group of migrants from the 'Bira' camp to "Lipa" camp in Bihać, Bosnia Herzegovina\nPrva grupa migranata, njih 106, izmještena je iz migrantskog kampa 'Bira' kod Bihaća u kamp 'Lipa' kod Bihaća, na zapadu Bosne i Hercegovine.\nTo je odlučeno na sjednici Operativne grupe za koordinaciju aktivnosti i nadzor na migranstkom krizom u Unsko-sanskom kantonu, koju čine predstavncii vlasti i policije.\nKako je saopšteno, migranti su izmješteni zbog toga što je planirano da se migrantski kamp 'Bira' zatvori. Naime, Predsjedništvo BiH je na sjednici održanoj 27. augusta zaključilo da se smještaj za migrante mora izmjestiti iz naseljenih mjesta i zadužilo Vijeće ministara BiH da u tu svrhu izdvoji iz budžeta državnih institucija pet miliona maraka (2,5 miliona eura).\nUskoro zatvaranje migrantskih kampova na zapadu BiH\nU kampu 'Bira' se nalazi oko 500 migranata.\nIz Međunarodne organizacije za migracije (IOM) je potvrđeno za RSE da u Lipi nije bilo dovoljno mjesta, zbog čega su migranti noć proveli vani, ispred kampa.\n„Izmještanje migranata nije koordinisano sa IOM, jer bismo ih mi obavijestili da u kampu 'Lipa' nema dovoljno mjesta za nove migrante“, kazao je Dražen Rozić, koordinator IOM.\nU kampu 'Lipa' se nalazi 1.158 migranata, a kapacitet kampa je hiljadu osoba.\nU Unsko-sanskom kantonu trenutno, u pet migranstkih kampova, boravi oko 3.500 migranata.\nVlasti Unsko-sanskog kantona (USK) donijele su 19. augusta odluku o zabrani ulaska i prevoza migranata na teritoriji ovog kantona.\nU Bosni i Hercegovini ima osam migrantskih centara: "Bira", "Miral", "Sedra", "Lipa", Đački dom u Bihaću, koji se nalaze na području Unsko-sanskog kantona. Tu su još "Ušivak" i "Blažuj" na području Kantona Sarajevo, te "Salakovac" koji je smješten u okolini Mostara, na jugu BiH.\nU Bosni i Hercegovini se ukupno, prema podacima Međunarodne organizacije za migracije nalazi više od 5.700 migranata smještenih u sedam prihvatnih centara pod ingerencijom ove organizacije.\nPrema informacijama državnih institucija, u prvom kvartalu 2020. godine Službi za poslove sa strancima prijavljena su ukupno 4.444 migranta, što predstavlja povećanje od 20 posto u odnosu na isti period 2019. godine, kada je prijavljeno ukupno 3.597 migranata.


Janković: Ne razmišljamo o dugu, već o derbiju – Nadlanu.com\nJanković: Ne razmišljamo o dugu, već o derbiju\nObjavljeno 14. nov 2012. / 15:20:20\nTrener Crvene zvezde Aleksandar Janković rekao je danas u Beogradu da on i fudbaleri ne razmišljaju o dugovima i promenama u klubu, već samo pripremom utakmice sa Partizanom.\n“Ne bavimo se dugom i promenama u klubu, već samo pripremom utakmice sa Partizanom. Koncentrisani smo na meč, stvari koje se dešavaju u klubu su iznad naših glava i ne razmišljamo o njima”, rekao je Janković novinarima na stadionu Crvene zvezde.\nPredsednik kluba Vladan Lukić podneo je juče ostavku, a sinoć je formirana radna grupa koja će voditi Zvezdu do sledećih izbora. Prvi potpredsednik vlade Srbije Aleksandar Vučić objavio je da je dug kluba ogroman.\n“Kada sam dolazio, znao sam da je klub pred gašenjem, ali prihvatio sam sve uslove jer smatram da je veći izazov biti sada u Crvenoj zvezdi nego u Mančester sitiju, i ponosan sam što sam tu. Ni igrači ni ja nismo krivi za dug, mi smo sportisiti i spremamo se za derbi, samo o tome razmišljamo. Svaka utakmica nam je ključna, ali za duel sa Partizanom ne treba posebna motivacija”, rekao je Janković.\nZvezda je pretrpela dva poraza u prvenstvu, ali je trener rekao da je moral ekipe dobar i da su svi uspeli da se podignu posle poraza.\nČlan radne grupe je i menadžer Zoran Stojadinović, koji je pominjan kao kandidat za novog sportskog direktora. On je ranije govorio da “ima rešenje” za trenera ako dođe u Zvezdu, ali je kazao da je to bivši igrač kluba, što se ne odnosi za Jankovića.\n“U ovom momentu je interes Crvene zvezde iznad svega i lični interesi treba da ostanu po strani. Naravno da sam čuo za te priče, ja sam ipak iz Beograda”, rekao je Janković.\nUtakmica sa Partizanom u Super ligi igra se u subotu.\naleksandar jankovićfk crvena zvezdafudbaljelen super ligavečiti derbi\nMasovni štrajkovi razvaljuju Evropu!\nDrama u Višnjićevoj: Policajci izbacili porodicu vatrogasca na ulicu, ženi pozlilo!